**NACRT**

Na osnovu člana 33a. i člana 58. stav 9. Zakona o upravljanju otpadom ("Službene novine Federacije BiH", broj: 33/03, 72/09 i 92/17 i 72/24), federalna ministrica okoliša i turizma donosi:

**PRAVILNIK**

**o uvjetima za određivanje načina i uvjeta odlaganja otpada na deponije, uvjetima rada za deponije i načinu i uvjetima zatvaranja deponija**

**POGLAVLJE I - OPĆE ODREDBE**

**Predmet Pravilnika**

**Član 1.**

(1) Ovim Pravilnikom propisuju se uvjeti za određivanje načina i uvjeta odlaganja otpada na deponije, način, postupci kontrole, praćenja i nadzor, kao i ostali tehnički uvjeti, uvjeti rada za deponije, način i uvjeti odlaganja otpada kao i način i uvjeti zatvaranja deponija.

(2) Odredbe ovog Pravilnika odnose se na sve vlasnike, odlagače, operatere, proizvođače i sva fizička i pravna lica koja u okviru svoje djelatnosti vrše odlaganje otpada.

**Cilj Pravilnika**

**Član 2.**

Cilj ovog Pravilnika je osigurati postepeno smanjenje odlaganja otpada na teritoriji Federacije Bosne i Hercegovine (u daljem tekstu: Federacije BiH), posebno otpada koji je pogodan za reciklažu ili neki drugi postupak iskorištenja otpada, pomoću strogih operativnih i tehničkih zahtjeva za otpad i deponije kojim će se predvidjeti mjere, postupke i smjernice za sprečavanje ili što veće smanjenje štetnih učinaka na okoliš, na način da se izbjegne:

* rizik po vode, zrak, tlo, životinje i biljke;
* stvaranje smetnji putem buke ili mirisa;
* štetni utjecaj na prirodu ili mjesta koja su od posebnog interesa,
* kao i svaka opasnost za zdravlje ljudi do koje bi moglo doći zbog odlaganja otpada tokom cijelog životnog vijeka deponije.

**Primjena Pravilnika**

**Član 3.**

(1) Ovaj Pravilnik se primjenjuje na postojeće i nove deponije koje ispunjavaju tehničke, tehnološke i druge uvjete i zahtjeve u skladu sa okolinskom dozvolom izdatom na osnovu Zakona o zaštiti okoliša FBiH i dozvolom za upravljanje otpadom izdatom u skladu sa ovim Pravilnikom.

(2) Odredbe ovog Pravilnika ne primjenjuju se na:

– prekrivanje tla muljem, uključujući mulj od obrade otpadnih voda, kao i mulj koji je nastao jaružanjem te slični materijali na tlu, u svrhu gnojidbe tla,

– korištenje inertnog otpada na deponiji, u svrhu obnove ili rekonstrukcija, nasipavanja terena ili za potrebe gradnje,

– odlaganje neopasnih muljevitih naslaga na obali vodotoka ako je uzet iz njegova voda terena, te neopasnih vrsta mulja u površinskim vodama, uključujući korito i njegove dublje slojeve.

(3) Odredbe ovog Pravilnika ne primjenjuju se u mjeri u kojoj je to propisano drugim propisima na upravljanje otpadom iz rudarske industrije, odnosno na otpad koji nastaje istraživanjem, otkopavanjem i pridobivanjem mineralne sirovine, uključujući i sve pripremne radnje ovih postupaka, obradom i skladištenjem mineralne sirovine te pri radu kamenoloma.

**Pozivanje na pravnu stečevinu Europske unije**

**Član 4.**

Ovim se Pravilnikom u zakonodavstvo Federacije BiH preuzima Direktiva Vijeća 1999/31/EZ od 26. aprila 1999. o odlagalištima otpada (SL L 182, 16. 7. 1999), kako je posljednji put izmijenjena Direktivom (EU) 2024/1785 Europskog parlamenta i Vijeća od 24. aprila 2024. o izmjeni Direktive 2010/75/EU Europskog parlamenta i Vijeća o industrijskim emisijama (integrirano sprečavanje i kontrola onečišćenja) i Direktive Vijeća 1999/31/EZ o odlagalištima otpada (SL L 2024/1785) (Tekst značajan za EGP).

**Definicije**

**Član 5.**

Definicije koji se koriste u ovom Pravilniku imaju sljedeće značenje:

1. "deponija" - znači mjesto odlaganja otpada u svrhu konačnog odlaganja na površini ili ispod površine zemljišta uključujući:

– unutrašnja mjesta za odlaganje (npr. deponije gdje proizvođač otpada zbrinjava vlastiti otpad na mjestu nastanka) i

– stalna mjesta (npr. više od jedne godine) koja se upotrebljavaju za dugogodišnje odlaganje otpada, ali isključujući:

– objekte gdje nije dozvoljeno skladištenje otpada, a otpad je spreman za daljnji transport u cilju ponovnog korištenja, tretmana ili odlaganja na drugom mjestu,

– prethodno skladištenje otpada za ponovnu upotrebu ili tretman za period po pravilu manji od tri godine ili

- prethodno skladištenje otpada za odlaganje u periodu manjem od jedne godine.

2. bioreaktorsko deponija je deponija otpada u sklopu centra za upravljanje otpadom u okviru postupka mehaničko-biološke obrade otpada, a koje se smatra građevinom u kojoj je pospješen proces biorazgradnje odloženog otpada;

3. elaborat o procjeni rizika je prethodna procjena opasnosti za podzemne deponije otpada radi utvrđivanja uticaja odloženog otpada na sve dijelove okoliša (cjelokupan okoliš);

4. eluat je proizvod i/ili rezultat laboratorijske simulacije procjeđivanja voda;

5. granularni (zrnati) otpad uključuje otpad koji ne udovoljava definiciji monolitnog otpada;

6. izolirano naseljeno područje (izolirano naselje) odnosi se na područje koje nema više od 500 stanovnika u okviru općine ili samog naselja i ne više od pet stanovnika po kvadratnom kilometru i u slučaju kojega udaljenost do najbliže urbane aglomeracije s najmanje 250 stanovnika po kvadratnom kilometru nije manja od 50 kilometara ili je otežan cestovni pristup do najbližih urbanih aglomeracija zbog nepogodnih vremenskih uvjeta tokom većeg dijela godine;

7 ministarstvo je ministarstvo nadležno za zaštitu okoliša;

8. monolitni otpad je čvrsti otpad koji je obrađen na način da su čestice otpada solidificirane i čvrsto vezane;

9. odgovorna osoba za upravljanje otpadom je fizička osoba zaposlena kod osobe koja upravlja deponijom;

10. deponijski plin su svi plinovi koje stvara/proizvodi otpad odložen na deponiji;

11. osoba koja upravlja deponijom, može se promijeniti od pripremnog razdoblja do razdoblja naknadnog održavanja;

12. podnositelj zahtjeva je svaka osoba koja podnosi zahtjev za izdavanje dozvole za upravljanje otpadom za postupak odlaganja otpada;

13. podzemna deponija je mjesto za stalno odlaganje otpada pod zemlju u pogodnu geološku šupljinu u tvrdoj stijeni i/ili rudnike soli i/ili kalija, bušotinu nastalu rudarskom eksploatacijom i/ili istraživanjem koja je likvidirana u skladu sa propisima koji regulišu rudarstvo i istraživanje i eksploataciju ugljikovodika;

14. procjedna voda se odnosi na svaku tekućinu koja prolazi kroz odloženi otpad, u njemu nastaje ili je u njemu sadržana;

15. Zakon je Zakon o upravljanju otpadom.

**Lica koja su uključena u sistem odlaganja otpada**

**Član 6.**

Lica koja su uključena u sistem odlaganja otpada su vlasnici otpada, odlagatelji otpada, operateri otpada, proizvođači otpada, osobe koje upravljaju deponijama i sva fizička i pravna lica koja u okviru svoje djelatnosti vrše odlaganje otpada.

**POGLAVLJE II - ODLAGANJE OTPADA NA DEPONIJU**

**Opći uvjeti upravljanja deponijom**

**Član 7.**

(1) Odlaganje otpada na deponiju vrši se samo u slučaju ako ne postoji drugo odgovarajuće rješenje, u skladu sa načelom hijerarhije upravljanja otpadom.

(2) Otpad se odlaže na deponiju koja ispunjava tehničke, tehnološke i druge uvjete i zahtjeve u skladu sa okolinskom dozvolom i dozvolom za upravljanje otpadom.

(3) Sve postojeće i nove deponije moraju dostavljati podatke u Informacioni sistem upravljanja otpadom.

(4) Deponija može biti sastavni dio centra za upravljanje otpadom.

(5) Otpad se na deponiji mora mjeriti odgovarajućim mjernim uređajem za određivanje težine povezanim sa sistemom identifikacije vozila.

(6) Uvjeti rada deponija otpada dati su u Prilogu I. Opći uvjeti za sve kategorije deponije otpada ovog Pravilnika.

**Kategorije deponija otpada**

**Član 8.**

(1) Svaka deponija otpada svrstava se u jednu od tri kategorije:

1. deponija za opasni otpad

2. deponija za neopasni otpad i

3. deponija za inertni otpad.

(2) Potkategorije deponija otpada u kategoriji deponija za neopasni otpad su:

* deponija anorganskog otpada s niskim sadržajem organskih/biorazgradivih materijala i
* deponija pretežito organskog otpada
* i deponije miješanog neopasnog otpada sa značajnim sadržajem organskih/biorazgradivih i anorganskih materijala.

(3) Potkategorije deponija su određene Prilogom II. ovog Pravilnika.

**Zabrana odlaganja na deponiji otpada**

**Član 9.**

Na deponiji je zabranjeno odlaganje:

1. tečnog otpada, osim taloga/mulja iz uređaja za pročišćavanje procijednih voda s tijela deponije (iste na koju se odlaže) sa kojeg su procjedne vode sakupljene i pročišćene
2. otpada koji je u uvjetima deponije eksplozivan, nagrizajući, oksidirajući, lako zapaljiv ili zapaljiv prema odredbama posebnih propisa
3. bolničkog i drugog kliničkog otpada koji nastaje u medicinskim i/ili veterinarskim ustanovama i ima svojstva opasnog medicinskog otpada prema posebnim propisima
4. otpadnih guma
5. animalnog i klaoničkog otpada, životinjskih trupla i životinjskih prerađevina ako nisu termički obrađeni prema posebnim propisima
6. otpadnih industrijskih i automobilskih baterija i akumulatora
7. otpadnih motornih vozila i njihovih neobrađenih sastavnih dijelova, koji nastaju u postupku obrade i oporabe otpadnih vozila
8. otpadnih električnih i elektroničkih uređaja i opreme
9. odvojeno sakupljenog otpada u svrhu pripreme za ponovnu upotrebu i recikliranje, osim otpada koji nastaje obradom odvojeno sakupljenoga otpada za kojega odlaganje daje najbolji ishod za okoliš u skladu sa hijerarhijom upravljanja otpadom
10. koji je nastao kao rezultat naučnog istraživanja, čije svojstvo nije poznato ili je novo i njegov uticaj na ljude ili okoliš nije poznat.

**Kriteriji za prihvat otpada na deponiju**

**Član 10.**

(1) Uvjeti koje otpad mora ispunjavati za odlaganje na deponiju određene kategorije iz člana 8. stav (1) ovoga Pravilnika propisani su Prilogom II. i dozvolom iz člana 20. ovoga Pravilnika

(2) Na deponiji za inertni otpad može se dozvoliti odlaganje samo inertnog otpada.

(3) Na deponiji za neopasni otpad može se dozvoliti odlaganje:

– komunalnog otpada prema kriterijima za prihvat u Prilogu II. ovoga Pravilnika

– neopasnog otpada neovisno o porijeklu, a koji ispunjava kriterije za prihvat otpada na deponije za neopasni otpad iz Priloga II. ovoga Pravilnika i

– stabilnog nereaktivnog opasnog otpada (npr. solidificiranog, vitrificiranog), ako granične vrijednosti onečišćenja u otpadu i eluatu ne prelaze granične vrijednosti za prihvat otpada na deponiji neopasnog otpada iz Priloga II. ovoga Pravilnika. Takav opasni otpad ne smije se odložiti na plohe namijenjene biorazgradivom neopasnom otpadu.

(4) Na deponiji za opasni otpad može se dozvoliti odlaganje samo opasnog otpada koji ispunjava kriterije za prihvat opasnog otpada na deponije iz Priloga II. ovog Pravilnika.

**Kriteriji za prihvat otpada u podzemnu deponiju**

**Član 11.**

(1) U podzemnoj deponiji nije prihvatljivo odlaganje otpada koji bi se tokom odlaganja mogao fizikalno, hemijski ili biološki promijeniti.

(2) Otpad koji nije prihvatljiv za odlaganje u podzemnu deponiju određen je pod tačkom 2.1. Izuzeti otpad tačke 2. Kriteriji za prihvat u podzemnu deponiju: sve vrste Dodatka A Priloga II. ovog Pravilnika.

(3) Otpad se može prihvatiti na lokaciju podzemne deponije ako je tako utvrđeno elaboratom o procjeni rizika izrađenim u skladu s Dodatkom A Priloga II. ovog Pravilnika.

(4) U podzemnu deponiju inertnog, neopasnog i opasnog otpada može se prihvatiti otpad koji ispunjava kriterije iz Priloga II. ovog Pravilnika Odjeljak 2.5. Kriteriji za podzemno odlaganje i Dodatka A Ocjena sigurnosti za prihvat otpada u podzemnu deponiju – Odjeljak 2., tačke 2.2., 2.3. i 2.4., a nije izuzet od odlaganja u podzemnu deponiju u skladu sa stavom (2) ovoga člana.

(5) Posebni dodatni uvjeti za odlaganje otpada u podzemnu deponiju u rudniku soli i podzemnim deponijama u tvrdoj stijeni određeni su Prilogom II. ovog Pravilnika – Dodatak A, Odjeljak 3. i 4.

**Prethodna obrada otpada prije odlaganja**

**Član 12.**

(1) Prethodnu obradu otpada prije odlaganja nije potrebno provesti za miješani komunalni otpad ako su ispunjeni uvjeti:

– otpad je sakupljen u sklopu javne usluge na način da se različiti tokovi komunalnog otpada odvojeno sakupljaju na mjestu nastanka,

– biootpad se odvojeno sakuplja ili kompostira na mjestu nastanka,

– osigurana je stabilizacija biorazgradive frakcije.

(2) Odobrenje za odlaganje otpada iz stava (1) ovoga člana određuje se elaboratom upravljanja otpadom koji je je sastavni dio dozvole za upravljanje otpadom.

**Kategorizacija, uzorkovanje i ispitivanje svojstava otpada**

**Član 13.**

(1) Otpad se može odložiti na deponiju otpada, uključujući i podzemnu deponiju otpada, ako je posjednik otpada, koji predaje otpad na odlaganje, osigurao izradu osnovne kategorizacije otpada za odlaganje.

(2) Izrada osnovne kategorizacije otpada propisana je Prilogom II. ovoga Pravilnika.

(3) Osnovnu kategorizaciju otpada iz stava (2) ovoga člana, uzorkovanje otpada i ispitivanja svojstava otpada može raditi osoba koja je akreditirana za odgovarajuće metode ispitivanja prema zahtjevima ovoga Pravilnika.

(4) U slučaju da posjednik otpada nije u mogućnosti izvšiti kategorizaciju otpada odnosno da nije upoznat sa izvorom nastanka otpada i/ili njegovim sastavom, isti je dužan zatražiti ispitivanje otpada od strane akreditiranih pravnih lica koja imaju dozvolu za ispitivanje otpada.

(5) Posjednik istovrsnog otpada takođe obavezan je osigurati da se u osnovnoj karakterizaciji otpada nalaze podaci o procesu i načinu nastanka otpada te o ulaznim materijalima u proces u kojem otpad nastaje, a osobito o njegovim promjenama.

**Izuzeća od obaveze kategorizacije otpada**

**Član 14.**

 (1) Iznimno od člana 13. stava (1) ovog Pravilnika osnovna kategorizacija otpada ne mora se izraditi za:

1. istovrsne pošiljke otpada istog posjednika:

– ako u razdoblju od četiri uzastopna mjeseca njegova ukupna količina ne prelazi 200 kg i na temelju raspoloživih podataka o otpadu i njegovog vizualnog pregleda, moguće je isključiti njegovo onečišćenje opasnim tvarima

– ako njegova ukupna odložena količina u jednoj godini ne prelazi 15 tona i

– ako posjednik prije početka dostave otpada pismeno potvrdi da navedena količina iz tački 1. i 2. u dozvoljenom razdoblju neće biti prekoračena te da otpad nije onečišćen opasnim tvarima, a udio biološki razgradivih sastojaka je manji od 5 % mase suhe tvari, pri čemu vrsta, izvor i mjesto nastanka svake pošiljke otpada moraju biti u potpunosti poznati.

2. komunalni otpad koji se razvrstava u ključne brojeve 20 02 02 i 20 03 03 u skladu sa propisom koji uređuje kategorije otpada sa listama,

3. građevinski otpad koji sadrži azbest i čvrsto vezani azbestni otpad ako se odlaže u skladu sa Odjeljkom 2.3. iz Priloga II. ovog Prvailnika

(2) Osoba koja upravlja deponijom obavezna je utvrditi da masa otpada iz stava (1) tačke 1. i 2. ovoga člana ne prelazi 0,5% mase ukupnog otpada odloženog na deponiji.

**Član 15.**

**Postupci kontrole odlaganja otpada**

(1) Otpad podliježe ispitivanju usklađenosti kako bi se utvrdilo da li isti odgovara vrijednostima navedenim u osnovnoj kategorizaciji i udovoljava li kriterijima prihvata na deponije iz Priloga II. ovoga Pravilnika.

(2) Ispitivanje usklađenosti provodi se za ključne parametre određene u osnovnoj kategorizaciji otpada u skladu s metodama uzorkovanja i ispitivanja iz člana XX. ovoga Pravilnika i u skladu sa dinamikom navedenoj u osnovnoj kategorizaciji otpada, a najmanje prema dinamici utvrđenoj u Prilogu II. tački 3. ovoga Pravilnika.

(3) Ispitivanje usklađenosti je obavezan osigurati proizvođač i/ili posjednik otpada koji otpad predaje na odlaganje, a provodi se u skladu sa Odjeljkom 1.2. iz Priloga II. ovog Pravilnika i odredbama ovoga Pravilnika.

**Praćenje i nadzor na deponiji**

**Član 16.**

(1) Prije odlaganja otpada na deponiju osoba koja upravlja deponijom obavezna je osigurati provjeru dokumentacije o otpadu.

(2) Provjera dokumentacije o otpadu iz stava (1) ovoga člana sastoji se od utvrđivanja njezine potpunosti i ispravnosti prema uvjetima iz ovoga Pravilnika, provjere rezultata osnovne kategorizacije otpada i ispitivanja usklađenosti.

(3) Osoba koja upravlja deponijom može na odlaganje prihvatiti jedino pošiljku otpada za koju je obavljena provjera iz stavova (1) i (2) ovoga člana i za koju je dostavljen popunjeni prateći list za otpad.

(4) Osoba koja upravlja deponijom obavezna je vizualno izvršiti pregled pošiljke prije i nakon istovara na deponiji, kako bi se mogao izdvojiti otpad koji nije primjeren za odlaganje.

(5) Osoba koja upravlja deponijom obavezna je uz vizualni pregled osigurati provjeru usklađenosti:

– uzimanjem reprezentativnih uzoraka iz nasumično odabranog preuzetog otpada čija se osnovna kategorizacija osniva na hemijskoj analizi i izvedbi kontrolne hemijske analize i

– na svakih 1.000 tona preuzetog istovrsnog otpada istog posjednika za koji je izrađena osnovna kategorizacija otpada, a nije provedeno ispitivanje usklađivanja osigurati uzimanje najmanje jednog reprezentativnog uzorka otpada kojega treba čuvati mjesec dana.

(6) Ako osoba koja upravlja deponijom, vizualnim pregledom otpada ili hemijskom analizom u okviru provjere usklađenosti, ustanovi da je posjednik netačno odredio vrstu otpada u skladu sa Pravilnikom o kategorijama otpada, dužan je osigurati hemijsku analizu svih sačuvanih reprezentativnih uzoraka iz stava (5) ovoga člana, uzetih iz prethodnih pošiljki otpada istog posjednika. Pri analizi pohranjenih reprezentativnih uzoraka se osobito provjeravaju parametri, koji čak i uz poštivanje moguće hemijske promjene uzorka, omogućavaju ustanovljavanje istovjetnosti otpada s njegovom dokumentacijom.

(7) Osoba koja upravlja deponijom obvezna je osigurati čuvanje reprezentativnog uzorka otpada najkraće u razdoblju od jedan mjesec.

(8) Podaci o količinama i vrstama otpada koji se odlaže, uključujući datum preuzimanja pošiljke otpada i identitet osobe koja je predala otpad, vode se na deponiji i u okviru Informacionog sistema.

 (9) Osoba koja upravlja deponijom obavezna je u okviru Informacionog sistema za upravljanje otpadom čuvati rezultate osnovne kategorizacije otpada, ispitivanja usklađenosti i provjere usklađenosti do zatvaranja deponije tako da su sastavni dio stručnih podloga za planiranje zatvaranja deponije i mjera za sprečavanje štetnih uticaja na okoliš po njenom zatvaranju.

**Odbijanje preuzimanja otpada za odlaganje**

**Član 17.**

(1) Osoba koja upravlja deponijom obvezna je odbiti preuzeti pošiljku otpada za odlaganje ako:

– odlaganje takvog otpada na deponiju nije dozvoljeno, posebno ako to proizlazi iz rezultata osnovne kategorizacije otpada za odlaganje

– za pošiljku otpada nije izrađena osnovna kategorizacija otpada ili je sadržaj osnovne kategorizacije otpada nepotpun, nedovoljan ili rezultati nisu dovoljno jasni

– međusobni uticaj pošiljke otpada s već odloženim otpadom na deponiji bi mogao značajno povećati mogućnosti opterećenja okoliša

– postoji sumnja o identičnosti otpada ili sadržaju opasnih tvari u otpadu i/ili ako geotehničke osobine otpada i uvjeti njegova odlaganja u tijelo deponije ne mogu osigurati potrebnu stabilnost tijela deponije.

(2) Kad osoba koja upravlja deponijom odbije preuzimanje pošiljke otpada u skladu sa stavom (1) ovoga člana, posjedniku otpada može dozvoliti privremeno skladištenje te pošiljke na lokaciji deponije najviše četiri mjeseca, u kojem roku vlasnik mora dopuniti ili ponovo izraditi osnovnu kategorizaciju otpada za odlaganje.

(3) Datum početka skladištenja otpada iz stava (2) ovoga člana mora biti upisan u radni dnevnik deponije odnosno evidentiran na samoj deponiji.

(4) Osoba koja upravlja deponijom obvezna je pismenim putem obavijestiti nadležnog inspektora zaštite okoliša ako utvrdi da pošiljka otpada ne odgovara podacima u priloženoj karakterizaciji otpada ili ako je odbila preuzeti otpad u skladu sa stavom (1) ovoga člana.

(5) Obavijest iz stava (4) ovoga člana, pored podataka o posjedniku otpada, mora sadržavati i podatke o osobi koja je izradila osnovnu kategorizaciju otpada.

**Zahtjevi za odlaganje otpada**

**Član 18**.

Za vrijeme redovnog odlaganja otpada u tijelo deponije mora biti osigurano sljedeće:

1. metoda odlaganja otpada u tijelo deponije mora jamčiti sigurnost osoblja deponije ne smije ugrožavati sustav brtvljenja deponijskog dna, stabilnost tijela deponije ili drugih tehničkih objekata deponije

2. najboljim dostupnim tehnikama odlaganja otpada u tijelo deponije, prekrivanjem odloženog otpada i drugim preventivnim mjerama treba sprječavati ili smanjivati na najmanju moguću mjeru neugodnosti i opasnosti iz tačke 5. Priloga I. ovoga Pravilnika.

**Postojeće neuređene deponije**

**Član 19.**

 (1) Postojeće neuređene deponije su deponije koje ne ispunjavaju uvjete iz stava 2 člana 7., a na kojima se odlagao ili odlaže otpad u periodu prije stupanja na snagu ovog Pravilnika.

(2) Postojeće neuređene deponije su dužne u roku od godinu dana od dana stupanja na snagu ovog Pravilnika obavijestiti nadležno kantonalno ministarstvo o:

- nastavku rada i prilagođavanju uvjetima propisanim ovim Pravilnikom ili

- prestanku rada i zatvaranju deponije, te sanaciji lokacije.

(3) Ukoliko planiraju nastavak aktivnosti odlaganja otpada, postojeće neuređene deponije moraju uraditi plan prilagođavanja koji treba sadržavati program sa fazama mjera potrebnih da bi se deponija uskladila sa navedenim minimalnim zahtjevima navedenim u Prilozima ovog Pravilnika u roku od deset godina od dana stupanja na snagu ovog pravilnika.

(4) Plan prilagođavanja postojeće neuređene deponije mora se dostaviti nadležnom kantonalnom ministarstvu u roku od šest mjeseci od obavještenja iz stava (2) ovog člana.

(5) Nakon ishodovanog odobrenja plana prilagodjavanja iz stava (4) ovog člana od strane nadležnog kantonalnog ministarstva, pravno lice koje upravlja takvom deponijom mora ishodovati okolinsku dozvolu i dozvolu za upravljanje otpadom za aktivnost odlaganja u skladu sa Zakonom i ovim Pravilnikom.

(6) Osoba koja upravlja deponijom dužna je unositi podatke o otpadu na deponiji u Informacioni sistem upravljanja otpadom od dana stupanja na snagu ovog Pravilnika.

(7) U slučaju da postojeća neuređena deponija ne planira nastavak aktivnosti odlaganja otpada u skladu sa uvjetima iz ovog Pravilnika, pravno lice koje upravlja deponijom dužno je započeti sa aktivnostima zatvaranja i sanacije takve lokacije u skladu sa odredbama ovog Pravilnika i njegovim Prilozima i o tome obavijestiti nadležno kantonalno ministarstvo u roku od 30 dana od dana donošenja odluke o prestanku rada takve deponije.

(8) Nadležno kantonalno ministarstvo donosi rješenje o zatvaranju deponije u roku od tri godine od dana donošenja rješenja ako:

1) osoba koja upravlja deponijom obavijesti nadležni organ da namjerava prestati primati otpad na deponiju u roku od godinu dana od dana stupanja na snagu ovog pravilnika ili

2) ako svojim rješenjem odbije plan prilagođavanja ili

3) ako osoba koja upravlja deponijem ne dostavi plan prilagođavanja iz stava (4) ovog člana.

(9) Rješenje o zatvaranju deponije sadrži slijedeće:

1) razloge za donošenje rješenja,

2) datum do kojeg deponija mora prestati primati otpad,

3) nalog pravnom licu koje upravlja deponijom da izradi plan rehabilitacije za zatvaranje, sa specificiranim mjerama koje mora poduzeti kako bi se područje zatvorene deponije rehabilitiralo i smanjili štetni utjecaji na okoliš, te zdravlje i sigurnost ljudi.

Ove mjere mogu između ostalog uključivati:

– uklanjanje otpada na drugu deponiju

– pokrivanje otpada

– postavljanje ograde

– "regradaciju"(podešavanje nagiba) otpada

– kopanje sabirnih kanala za procijedne vode

– kopanje odvodnih kanala za oborinske vode oko deponija za sprečavanje njenog dospijevanja u tijelo deponije

4) vremenski raspored koji određuje rokove za provođenje ovih mjera; takav raspored uzima u obzir postojeće rizike i dostupnost alternativnih deponija za odlaganje.

**POGLAVLJE III. DOZVOLA ZA ODLAGANJE OTPADA NA DEPONIJI**

**Zahtjev za izdavanje dozvole za upravljanje otpadom**

**Član 20.**

(1) Elaborat upravljanja otpadom, koji se prilaže zahtjevu za izdavanje dozvole za obavljanje djelatnosti zbrinjavanja otpada odlaganjem, mora sadržavati podatke o podnositelju zahtjeva koji namjerava obavljati djelatnost zbrinjavanja otpada odlaganjem i osobi koja upravlja deponijom ako se radi o dvije različite osobe, vrstama i količinama otpada koji se namjerava odlagati, kapacitetu deponije, način obavljanja tehnoloških procesa, mjere nadzora i upravljanja.

(2) U prilogu elaborata iz stava (1) ovoga člana mora se nalaziti:

– opis lokacije uključujući hidrogeološka i geološka svojstva

– mjere sprečavanja i smanjenja onečišćenja okoliša

– plan zatvaranja deponije i mjere za sprečavanje štetnih utjecaja na okoliš nakon njegova zatvaranja

– informacije i dokazi o postojanju obaveze provedbe procjene uticaja na okoliš u skladu sa posebnim propisom koji uređuje procjenu uticaja na okoliš

– mjere za sprečavanje nesreća iz plana za nepredviđene okolnosti nastalim uslijed požara, eksplozija, izlijevanja opasnih tvari, prirodnih nepogoda, dostizanja kritičnog nivoa podzemnih voda, narušavanja stabilnosti građevine deponije i ograničenje njihovih posljedica

– elaborat o procjeni rizika trajnog skladištenja otpada u podzemnoj deponiji izrađen u skladu s Prilogom II. za prihvat otpada u podzemnu deponiju, ako zahtjev uključuje trajno skladištenje otpada u podzemnoj deponiji otpada

– mjere sprečavanja nastajanja i smanjivanja količine odloženog otpada

– plan rada deponije što uključuje i plan upravljanje s otpadom na deponiji

– izvedbu monitoringa i nadzora rada deponije

– dokaz o usklađenosti deponije s planom upravljanja otpadom

– projekat deponije koji je su skladu sa zahtjevima koji se odnose na odlaganje.

**Uvjeti dozvole za upravljanje otpadom**

**Član 21**.

(1) Osobi koja upravlja deponijom dozvoljeno je odlagati otpad na deponiji otpada ako posjeduje dozvolu za upravljanje otpadom za postupak odlaganja otpada za vrste otpada određene tom dozvolom.

(2) Osoba koja upravlja deponijom obavezna je imenovati odgovornu osobu za gospodarenje otpadom koja je tehnički osposobljena za upravljanje deponijom i koja je odgovorna za prihvat otpada na deponiju i provjeru usklađenosti te koja mora biti prisutna na deponiji prilikom prihvata otpada na odlaganje.

(3) Osoba koja upravlja deponijom obavezna je osigurati odgovornoj osobi za upravljanje otpadom iz stava (2) ovoga člana i zaposlenim osobama koje rade na deponiji odgovarajuće stručno obrazovanje kako bi se osiguralo da se svi postupci na deponiji izvode u skladu s propisima.

(4) Odlaganje otpada na deponiji se može dozvoliti samo ako deponija ispunjava uvjete iz ovoga Pravilnika.

**Dozvola za upravljanje otpadom**

**Član 22.**

(1) U elaboratu upravljanja otpadom, koji je dio dozvole za upravljanje otpadom za odlaganje otpada, detaljno se određuje:

– kategorija i potkategorija deponije, prema članu (4) ovoga Pravilnika

– ukupne količine i vrste otpada koje se mogu odložiti na deponiju

– kapacitet deponije određen dozvolom za upravljanje otpadom mora biti donesen u skladu s projektovanim kapacitetom iz građevinske dozvole

– količina biološki razgradivih sastojaka otpada koji se mogu odložiti u pojedinačnoj kalendarskoj godini

– način preuzimanja otpada i provjere njegove usklađenosti te drugi uvjeti rada

– uvjeti pod kojima će se obavljati pripremni radovi na deponiji, radovi te postupci praćenja i provjere, uključujući i planove za nepredviđene okolnosti iz Priloga III. tačke 4. kao i svi zahtjevi povezani sa zatvaranjem deponije i provođenje naknadnog održavanja koje uključuje mjere za sprječavanje štetnih utjecaja na okoliš nakon zatvaranja deponije

– izvođenje kontrole, radnog monitoringa i drugih oblika nadzora nad onečišćenjem okoliša u skladu s članovima 24. i 25. ovoga Pravilnika, osim mjerenja meteoroloških parametara, mjerenja sastava deponijskog plina, mjerenja emisija procjedne vode i oborinske vode s površine deponije otpada, koji nisu obavezni za podzemna deponije otpada

– način redovnog pregleda tijela deponije i tehničkih objekata deponije

– dozvoljene promjene indikativnih parametara podzemne vode

– izvještavanje o vrstama i količinama odloženog otpada i rezultatima kontrole iz člana 24. i Priloga III. ovoga Pravilnika pri čemu se izvještaj dostavlja nadležnom tijelu koje je izdalo dozvolu u roku od 30 dana od isteka tekuće godine za koju se podnosi izvještaj

– vremensko razdoblje u kojem osoba koja upravlja deponijom nakon zatvaranja deponije obavezna osiguravati izvođenje propisanih obaveza iz člana 25. ovoga Pravilnika pri čemu je to razdoblje za zatvorenu deponiju neopasnog otpada i zatvorenu deponiju opasnog otpada najmanje 30 godina, a za zatvorenu deponiju inertnog otpada najmanje deset godina i

– godišnja količina i prostor za odlaganje ostataka oporabe građevnog otpada i otpada koji sadrži azbest, ako je podnositelj zahtjeva zatražio odlaganje.

(2) Prije izdavanja dozvole službena osoba koja vodi postupak izdavanja dozvole obavlja obilazak deponije kako bi se osiguralo da deponija udovoljava uvjetima iz dozvole.

(3) Postupak iz stava (2) ovoga člana ni na koji način ne umanjuje odgovornost osobe koja upravlja deponijom.

(4) U elaboratu upravljanja otpadom, koji je sastavni dio dozvole za upravljanje otpadom, kojom se dozvoljava odlaganje otpada, osim općih uvjeta upravljanja otpadom, propisanih posebnim propisom koji uređuje upravljanje otpadom, primjenjuju se i opći uvjeti propisani Prilogom I. II. i III. ovoga Pravilnika.

**Troškovi odlaganja otpada**

**Član 23.**

(1) Cijena zbrinjavanja otpada odlaganjem, koju naplaćuje osoba koja upravlja deponijom, mora osigurati prihod kojim se pokrivaju:

– troškovi projektovanja, izgradnje i sanacije deponije

– operativni troškovi rada deponije

– posebne naknade na opterećivanje okoliša otpadom i

– procijenjeni troškovi zatvaranja deponije , održavanja i nadzora nakon zatvaranja za razdoblje od najmanje 30 godina.

(2) Osoba koja upravlja deponijom obavezna je osigurati transparentno prikupljanje i korištenje svih nužnih podataka o troškovima odlaganja otpada iz stava (1)ovoga člana.

**Kontrola i postupci nadzora za vrijeme aktivnog korištenja deponije**

**Član 24**.

(1) Osoba koja upravlja deponijom obvezna je provoditi program nadzora, mjerenja i kontrole u skladu s Prilogom III. ovoga Pravilnika.

(2) Potrebna ispitivanja i analize određeni programom nadzora, mjerenja i kontrole iz stava 1. ovoga člana i/ili verifikaciju elektronskog zapisa rezultata mjerenja obavljaju akreditirani laboratoriji odnosno laboratoriji ovlašteni prema posebnim propisima za pojedine parametre odnosno opremom koja se redovno mjere prema posebnim propisima.

(3) Osoba koja upravlja deponijom obavezna je bez odgađanja obavijestiti inspekciju zaštite okoliša o svim štetnim utjecajima na okoliš koji se otkriju postupcima kontrole i prekoračenju graničnih vrijednosti.

(4) Osoba koja upravlja deponijom obavezna je poštovatii odluku inspekcije zaštite okoliša o korektivnim mjerama koje mora preduzeti na vlastiti trošak.

(5) Osoba koja upravlja deponijom obavezna je izraditi jednom godišnje izvještaj o svim rezultatima kontrole i usklađenosti istih s ovim Pravilnikom i dostaviti ga nadležnom tijelu koje mu je izdalo dozvolu.

**Zatvaranje deponije, održavanje i nadzor nakon zatvaranja deponije**

**Član 25.**

(1) Deponija ili dio deponije može se zatvoriti i/ili prestati s radom kada su se ostvarili uvjeti za zatvaranje propisani u dozvoli iz člana 22. ovoga Pravilnika ili nakon odobrenja nadležnog organa koje je izdalo dozvolu na zahtjev osobe koja upravlja deponijom.

(2) Iznimno od odredbe stava (1) ovoga člana postojeće deponije za neopasni otpad na kojima se odlaže miješani komunalni otpad zatvaraju se u skladu s ovim Pravilnikom u roku do 12 mjeseci od dana puštanja u rad centra za upravljanje otpadom na kojem se zbrinjava komunalni otpad iz jedinice lokalne (regionalne) samouprave na čijem području se nalazi deponija.

(3) Nadležni organ koji je izdao dozvolu za upravljanje otpadom za određenu deponiju otpada, obavezno je za sve zatvorene deponije obaviti pregled deponije, procijeniti sve izvještaje primljena od osobe koja upravlja deponijom i obavijesti osobu koja upravlja deponijom.

(4) Nakon zatvaranja deponije osoba koja upravlja deponijom odgovorna je za održavanje deponije, provedbu propisanih mjera za sprečavanje štetnih utjecaja na okoliš te kontrolu nakon zatvaranja određenim dozvolom su skladu s Prilogom III. ovoga Pravilnika.

(5) Osoba koja upravlja deponijom obvezna je rezultate kontrole dostaviti nadležnom organu koje je izdalo dozvolu u roku 30 dana od isteka tekuće godine.

(6) U slučaju uočenih neočekivanih štetnih utjecaja na okoliš osoba koja upravlja deponijom koje je zatvoreno obavezna je bez odgađanja obavijestiti nadležni organ koji je izdao dozvolu i nadležnu inspekciju kako bi se na vrijeme poduzele korektivne mjere.

(7) Osoba koja upravlja deponijom koje je zatvoreno obvezna je u vremenskom razdoblju utvrđenom u dozvoli iz članka 22. ovoga Pravilnika osigurati:

– održavanje i zaštitu zatvorene deponije

– redovne preglede stanja tijela deponije

– obavljanje kontrole i nadzora deponije iz Priloga III. ovoga Pravilnika i

– izradu godišnjeg izvještaja o stanju deponije i provedbi propisanih mjera.

(8) U slučaju prestanka obavljanja djelatnosti osobe koja upravlja deponijom njezine obaveze nadzora nakon zatvaranja deponije preuzima jedinica lokalne samouprave na čijem se području nalazi deponija.

**Član 26.**

Prilozi I, II i III su odštampani uz ovaj pravilnik i čine njegov sastavni dio.

**Član 27.**

Ovaj Pravilnik stupa na snagu osmoga dana od objave u „Službenim novinama Federacije BiH“

**PRILOG I. - OPĆI UVJETI ZA SVE KATEGORIJE DEPONIJE OTPADA**

**1. Lokacija deponije otpada**

1.1. Prilikom određivanja lokacije deponije otpada uzimaju se u obzir uvjeti koji se odnose na:

- udaljenosti od rubova deponije do naseljenih područja i područja za odmor, vodnih putova, vodnih tijela te drugih poljoprivrednih ili gradskih područja;

– prisutnost poplavnih, površinskih, podzemnih voda, obalnih voda, vodozaštitnih područja ili zaštićenih prirodnih područja na širem području od onog koji obuhvata lokaciju o deponije otpada,

– geološke i hidrogeološke uvjete na širem području od onog koji obuhvata lokaciju o deponije otpada,

– rizik od poplava, slijeganja terena, klizanja tla ili lavina na lokaciji deponije otpada,

– zaštitu prirode ili kulturne baštine na širem području od onog koji obuhvata lokaciju deponije otpada,

– kvalitetu zraka na području lokacije o deponije otpada u skladu s posebnom propisu

– krajnja rubna tačka tijela deponije mora biti udaljena najmanje 500 m od građevinskih područja definisanih postojećim planskim dokumentom.

1.2. Deponiju otpada je dozvoljeno graditi samo u slučaju kada je lokacija ispunila uvjete iz tačke 1.1.. ili potrebne korektivne mjere koje treba poduzeti u odnosu na tačku 1.1. u skladu s posebnim propisima pokazuje da deponija ne predstavlja opasnost za okoliš.

**2. Kontrola vode i upravljanje procjednim vodama**

Za deponiju neopasnog i opasnog otpada potrebno je preduzeti odgovarajuće mjere radi:

– kontrole oborinske vode koja prodire u tijelo deponije otpada,

– sprječavanja da površinske i/ili podzemne vode dođu u dodir s odloženim otpadom,

– sakupljanja onečišćenih i procjednih voda deponije otpada prije konačnog ispuštanja.

Ako procjena koja se temelji na ocjeni/razmatranju lokacije za deponija otpada, pokazuje da deponija ne predstavlja opasnost za okoliš, nadležna tijela mogu odlučiti da se ova mjera ne primjenjuje.

– pročišćavanja onečišćenih voda i sakupljenih procjednih voda, u skladu sa propisom koji uređuje zaštitu voda.

Gornje odredbe se ne moraju primjenjivati za odlagališta za inertni otpad.

**3. Zaštita tla i voda**

3.1. Dno deponije otpada otpada mora biti najmanje 1 m iznad najviše mogućeg nivoa oborinske, površinske i podzemne vode.

3.2. Podzemni dio tla deponije otpada a, najmanje na području tijela deponije otpada, mora biti geološki i hidrogeološki jedinstven i takvog geološkog sastava da osigurava zaštitu tla i onečišćenje podzemne i površinske vode.

3.3. Zaštita tla, podzemnih i površinskih voda postiže se kombinacijom geološke barijere (temeljno tlo) i donjeg brtvenog sloja za vrijeme aktivnog korištenja deponije otpada te kombinacijom geološke barijere (temeljno tlo) i površinskog brtvenog sloja nakon prestanka odlaganja.

3.4. Geološka barijera (temeljno tlo)

3.4.1. Geološka barijera (temeljno tlo) je određena geološkim i hidrogeološkim svojstvima ispod i u blizini deponije osiguravajući dovoljnu nepropusnost (sposobnost zadržavanja) koje osigurava zaštitu od mogućeg onečišćenja tla i podzemnih voda.

3.4.2. Geološka barijera (temeljeno tlo) i bočne strane deponije sastoje se od mineralnog sloja koji udovoljava uvjete vodo-nepropusnosti i debljine tla s kombinovanim učinkom u smislu zaštite tla, podzemnih i površinskih voda koji su barem jednaki učinku koji se dobija ako su ispunjeni uvjeti:

– deponija za opasni otpad: k ≤ 1x10-9 m/s (metar/sekunda) u debljini tla ≥ 5 metara

– deponija za neopasni otpad: k ≤ 1x10-9 m/s u debljini tla ≥ 1 metra

– deponija za inertni otpad: k ≤ 1x10-7 m/s u debljini tla ≥ 1 metra.

U slučaju da geološka barijera (temeljno tlo) na prirodan način ne udovoljava gore navedene uvjete ona se može osigurati i dopuniti nanošenjem umjetnih brtvenih slojeva kako bi se ispunili navedeni uvjeti vodo-nepropusnosti.

Ako se koristi umjetni brtveni sloj potrebno je provjeriti je li geološka podloga dovoljno stabilna da se spriječi slijeganje koje bi moglo oštetiti umjetni brtveni sloj.

Umjetna geološka barijera ne smije biti tanja od 0,5 metara.

3.4.3. Iznimno od navedenog, uvjeti vodo-nepropusnosti tla i umjetne geološke barijere iz tačke 3.4.2. ne moraju se primijeniti za deponija inertnog otpada ako se propisanim postupcima u skladu s posebnim propisima o zaštiti voda potvrdi da nema nikakvih štetnih utjecaja na kvalitetu tla, podzemne i površinske vode.

3.4.4. Za tijelo deponije otpada potrebno je urediti temeljno tlo i bočne strane tijela deponije otpada na način koji osigurava stabilnost deponije otpada i izvedbu brtvenih i drenažnih slojeva.

3.5. Uz uvjet iz tačke 3.3. treba osigurati sistem da sistem za odvođenje procjednih voda i sistem brtvljenja na temeljno tlo i bočne strane deponije otpada na sljedeći način radi osiguranja da se akumulacija procjednih voda na dnu o deponije otpada održava na minimalnim vrijednostima određenim u tabeli 1.

Tabela 1.     Sistem za sakupljanje i odvođenje procjednih voda i sistem brtvljenja na temeljno tlo i bočne strane deponije otpada

|  |  |  |
| --- | --- | --- |
|  | Deponija zaneopasni otpad | Deponija zaopasni otpad |
| Umjetni brtveni sloj | zahtijeva se | zahtijeva se |
| Drenažni sloj ≥ 0,5 m | zahtijeva se | zahtijeva se |

3.6. Na o deponiji otpada za opasni i neopasni otpad mora se osigurati odvođenje procjednih voda kroz drenažni sloj i njihovo sakupljanje izvan tijela deponije otpada.

3.7. Sakupljene procjedne vode moraju se pročistiti prije ispusta u prijemnik prema propisima o zaštiti voda.

3.8. Prodiranje otpada u drenažni sloj se mora spriječiti odgovarajućim prihvatljivim tehničkim rješenjima.

3.9. Prekrivanje deponije otpada

3.9.1. Površine ispunjenih dijelova tijela deponije otpada za neopasni i opasni otpad treba prekrivati i osigurati potrebno površinsko brtvljenje s ugrađenim sistemom površinske odvodnje oborinske vode i sistemom otplinjavanja.

3.10. Oborinske vode ne smiju doći u dodir s ispunjenim tijelom deponije otpada i moraju se sakupljati odvojeno od procjednih voda.

3.11. Zahtjevi za površinsko brtvljenje dani su tabeli 2.

Tabela 2. Zahtjevi za površinsko brtvljenje

|  |  |  |
| --- | --- | --- |
|  | Deponija zaneopasni otpad | Deponija zaopasni otpad |
| Sloj za otplinjavanje | zahtijeva se | ne zahtijeva se |
| Nepropusni umjetni brtveni sloj | ne zahtijeva se | zahtijeva se |
| Nepropusni mineralni sloj | zahtijeva se | zahtijeva se |
| Drenažni sloj >0,5 m | zahtijeva se | zahtijeva se |
| Rekultivacijski sloj >1 m | zahtijeva se | zahtijeva se |

**4. Deponijski plin**

4.1. Potrebno je poduzeti odgovarajuće mjere u cilju kontrole nakupljanja i kretanja deponijskog plina u skladu s *Prilogom III., tačka 2.*

4.2. Deponijski plin se sakuplja sa svih deponije otpada koja primaju biorazgradivi otpad, te sakupljeni deponijski plin treba obraditi i koristiti. Ako se sakupljeni plin ne može upotrijebiti za dobivanje energije, treba ga spaliti.

4.3. Sakupljanje, obrada i korištenje deponijskog plina iz tačke 4.2. ovoga Priloga provodi se na način koji na najmanju moguću mjeru svodi štetu ili pogoršanje stanja okoliša, te opasnost za zdravlje ljudi.

**5. Neugodnosti i opasnosti**

Poduzimaju se mjere za smanjenje neugodnosti, povećane prisutnosti i opasnosti koje proizlaze iz deponovanja otpada kao što su:

1. emisije neugodnih mirisa i prašine u zrak

2. raznošenje lakih frakcija otpada vjetrom

3. buka i promet

4. okupljanje štetnih i nepoželjnih kukaca (uši, buha, žohara, stjenica i sl.), ptica ili glodavaca

5. biljke i životinje

6. stvaranje aerosola

7. mogućnost izbijanja požara i

8. neovlašteno pristupanje deponiji otpada.

**6. Osnovna opremljenost deponije otpada**

6.1. Na ulazu u deponiju otpada mora biti postavljen natpis s nazivom osobe koja upravlja deponijom, vrste deponije otpada i radnim vremenom deponije otpada.

6.2. Na uočljivom mjestu na deponije otpada mora biti istaknut plan postupaka za slučaj vanrednog događaja.

6.3. Deponija mora biti ograđeno najmanje dva metra visokom ogradom i slobodan pristup deponije otpada mora se spriječiti.

6.4. Ulazna vrata na deponija moraju biti zaključana van radnog vremena deponije otpada uz mjere stalnog nadzora i video zapisom pristupa.

6.5. Sistem kontrole i pristupa svakoj građevini treba sadržavati i program mjera za otkrivanje i onemogućavanje nekontroliranog odbacivanja otpada na deponiju.

6.6. Na lokaciji deponije otpada moraju se nalaziti dovoljno velike površine za izvođenje postupaka preuzimanja i provjere predanog otpada te za parkiranje i okretanje dostavnih vozila.

6.7. Deponija mora biti opremljeno tako da se prašina i nečistoće koje potiču s deponije otpada ne prenose na javne ceste i okolno zemljište.

6.8. Na lokaciji deponije mora biti uređen dovoljan skladišni prostor za privremeno skladištenje otpada prije odlaganja.

6.9. Deponija mora imati priključak na javnu cestu.

6.10. Vozilo kojim se dovozi otpad do deponiju otpada mora biti opremljeno da se spriječi rasipanje otpada, širenje prašine, buke i mirisa.

6.11. Na lokaciji deponije otpada mora biti uređen protupožarni pojas širine od 4 – 6 m.

**7. Stabilnost**

Odlaganje otpada na deponiji provodi se tako da se osigura stabilnost otpadne mase i popratnih struktura posebno u pogledu izbjegavanja klizišta. U slučaju postavljanja umjetnog brtvenog sloja treba ispitati da li je geološki supstrat, uzimajući u obzir morfologiju deponije, dovoljno stabilan da spriječi slijeganje koje bi moglo izazvati štetu na umjetnom brtvenom sloju.

**8. Privremeno skladištenje elementarne žive**

8.1. Osnovni uvjeti koji se primjenjuju za privremeno skladištenje elementarne žive

Osnovni uvjeti koji se primjenjuju za privremeno skladištenje elementarne žive duže od jedne godine:

– elementarna živa se mora skladištiti odvojeno od ostalog otpada,

– spremnici u kojima se nalazi elementarna živa moraju biti u potpunosti nepropusni na sadržaj žive i vanjske utjicaje i biti smješteni u sabirnim posudama koje su premazane tako da nemaju pukotina i praznina, potpuno su nepropusne na sadržaj žive, i mogu prihvatiti ukupnu količinu žive iz samog spremnika

– prostor gdje se privremeno skladišti elementarna živa mora imati osigurane odgovarajuće prirodne ili izgrađene pregrade u cilju sprječavanja emisija žive u okoliš. Prostor mora imati odgovarajući kapacitet za skladištenje elementarne žive

– podovi u prostoru za privremeno skladištenje elementarne žive moraju biti izvedeni sa sredstvima koja su otporna na utjecaj žive i moraju imati odgovarajući nagib s pripadajućom sabirnom posudom/taložnikom

– prostor za privremeno skladištenje elementarne žive mora biti opremljen sistemom za zaštitu od požara

– prostor za privremeno skladištenje elementarne žive mora biti uređen i izveden način da omogućava jednostavnu manipulaciju i jednostavan pristup svim spremnicima koji sadrže elementarnu živu i koji se nalaze uskladišteni u njemu.

8.2. Posebni uvjeti koji se primjenjuju za privremeno skladištenje elementarne žive

Posebni uvjeti koji se primjenjuju za privremeno skladištenje elementarne žive duže od jedne godine:

8.2.1. Sastav elementarne žive

Sastav elementarne žive mora biti u skladu sa sljedećim specifikacijama:

– sadržaj žive mora biti veći od 99, 9% masenog udjela

– u elementarnoj živi ne smiju postojati nečistoće koje mogu korodirati ugljični ili nehrđajući čelik (npr. otopina azotne kiseline, otopine hloridnih soli).

8.2.2. Spremnici za elementarnu živu

Spremnici za elementarnu živu moraju biti u potpunosti otporni na djelovanje korozije i udarace te ne smiju biti vareni.

Spremnici moraju udovoljavati osnovnim specifikacijama i uvjetima:

– materijal od kojeg je izrađen spremnik mora biti ugljični čelik (ASTM A36 min.) ili nehrđajući čelik (AISI 304, 316L)

– spremnici ne smiju propuštati plinove ili tekućine

– vanjski dio spremnika mora biti otporan na uvjete privremenog skladištenja na lokaciji

– spremnik se smije napuniti najviše do 80 % zapremine cjelokupnog spremnika kako bi se osigurao dodatni kalo i kako zbog širenja tekućine u slučaju visoke temperature ne bi došlo do propuštanja ili trajnog izobličenja spremnika.

8.2.3. Postupci prihvata

Samo spremnici koji sadrže Potvrdu da zadovoljavaju zahtjeve spremnika za elementarnu živu iz tačke 8.2.2. ovoga Priloga mogu se prihvatiti na privremeno skladištenje.

Postupci prihvata moraju biti u skladu sa sljedećim:

– prihvata se samo elementarna živa koja zadovoljavaju zahtjeve iz ovoga Priloga

– spremnici moraju biti vizualno pregledani prije prihvaćanja na privremeno skladištenje

– oštećeni, propusni ili korodirani spremnici ne smiju se prihvatiti na privremeno skladištenje

– spremnici moraju imati utisnutu trajnu oznaku na kojoj se nalazi identifikacijski broj spremnika, materijal od kojeg je izrađen, masa praznog spremnika, naziv proizvođača spremnika i datum izrade

– spremnici moraju imati trajno pričvršćenu oznaku na kojoj se nalazi identifikacijski broj potvrde u skladu sa uvjetima iz ovoga Priloga.

8.2.4. Potvrda

Potvrda mora sadržavati:

– naziv i adresu proizvođača otpada

– naziv i adresu osobe koja je napunila spremnike

– mjesto i datum punjenja spremnika

– količinu elementarne žive u spremniku

– čistoću elementarne žive i prema potrebi opis svih nečistoća uključujući i analitički izvještaj

– potvrdu/dokaz da se spremnici isključivo koriste za prievoz i skladištenje elementarne žive

– identifikacijske brojeve spremnika

– ostale eventualne specifične komentare i podatke.

Potvrdu izdaje proizvođač/posjednik otpada ili osoba koja je odgovorna za upravljanje otpadnom elementarnom živom.

**PRILOG II. - KRITERIJI I POSTUPCI ZA PRIHVAT OTPADA NA DEPONIJE**

**I. POSTUPAK PRIHVATA OTPADA NA DEPONIJU**

**1. Uvod**

U ovome Prilogu utvrđuju se i opisuju opća načela za prihvat otpada na različite kategorije deponije, postupak za klasifikaciju otpada i smjernice za pripremne postupke za prihvat otpada na deponije.

**2. Opća načela**

Kriteriji za prihvat na određenu kategoriju deponije mogu se temeljiti na osobinama otpada, a moraju uzeti u obzir:

* zaštitu susjednog okoliša (posebno podzemnih i površinskih voda),
* zaštitu sistema za zaštitu okoliša (na primjer zaštitni slojevi i sustavi za obradu procjednih voda),
* zaštitu željenih procesa stabilizacije otpada koji se odvijaju unutar deponije i
* zaštitu od opasnosti po zdravlje ljudi.

Primjeri kriterija koji se temelje na osobinama otpada su:

* zahtjevi o utvrđivanju ukupnog sastava
* ograničavanje količine organskih tvari u otpadu
* zahtjevi ili ograničenja po pitanju biorazgradivosti organskih sastojaka otpada
* ograničenja po pitanju količina posebnih, potencijalno štetnih/opasnih sastojaka (u odnosu na gore spomenute kriterije zaštite)
* ograničenja po pitanju potencijalnog i očekivanog procjeđivanja navedenih potencijalno štetnih/opasnih sastojaka (u odnosu na gore spomenute kriterije zaštite)
* ekotoksična svojstva otpada i povezanog procjeđivanja.

Kriteriji prihvata zasnovani na osobinama otpada moraju za deponije inertnog otpada biti općenito vrlo obimni, a smiju biti manje obimni za deponije neopasnog otpada, te najmanje obimni za deponije opasnog otpada zbog jače zaštite okoliša u slučaju zadnje dvije spomenute kategorije deponije.

**3. Opći postupci za ispitivanje i prihvat otpada**

Općenita karakterizacija i ispitivanje otpada moraju se temeljiti na tri hijerarhijska nivoa:

**Nivo 1: Osnovna karakterizacija.** Ovo se odnosi na temeljito određivanje, u skladu sa standardnim analizama i metodama praćenja ponašanja, kratkoročno i dugoročno gledanog procesa procjeđivanja i/ili karakterističnih osobina otpada.

**Nivo 2: Ocjenjivanje usklađenosti.** Ovo se odnosi na povremeno ispitivanje jednostavnijim standardnim analizama i metodama praćenja ponašanja kako bi se utvrdilo da li otpad zadovoljava uvjete dozvole i/ili posebne referentne kriterije. Ova ispitivanja se odnose na ključne parametre i ponašanje prepoznato tokom osnovne karakterizacije.

**Nivo 3: Provjera na licu mjesta.** Ovo predstavlja brze metode provjere kojima se potvrđuje da je otpad jednak onome koji je bio podvrgnut ispitivanju usklađenosti, te da odgovara opisu iz popratne dokumentacije. Ta se provjera može sastojati od vizualnog pregleda pošiljke otpada prije i poslije istovara na deponiju.

Za određenu vrstu otpada uobičajeno se obavlja karakterizacija na Nivou 1 gdje otpad mora zadovoljiti odgovarajuće kriterije kako bi bio prihvaćen na referentni popis.

Da bi ostala na popisu otpada prihvatljivog na određenoj deponiji, određena vrsta otpada mora se u redovnim razmacima podvrgavati ispitivanju na Nivou 2 te zadovoljiti odgovarajuće kriterije. Sama učestalost ispitivanja zavisi od količini generiranog otpada pri čemu se koriste sljedeći kriteriji:

* + - za odlaganje do 10.000 tona otpada godišnje potrebno je provesti dva ispitivanja godišnje,
		- za odlaganje više od 10.000 tona godišnje, za svakih dodatnih započetih 4.000 tona otpada godišnje, potrebno je provesti jedno dodatno ispitivanje,
		- neovisno o ukupnim količinama otpada koje se odlažu na deponija, broj godišnjih ispitivanja ograničava se na 12.,
		- Svaka pošiljka otpada koja stiže na ulaz u deponiju mora se podvrći provjeri na Nivou 3.,
		- Određene vrste otpada mogu se trajno ili privremeno izuzeti od ispitivanja na Nivou 1. Razlog za to može biti nepraktičnost izvođenja ispitivanja, nedostupnost odgovarajućih ispitnih postupaka i prihvatnih kriterija ili postojanje mjerodavnijeg zakonodavstva.

**4. Smjernice za pripremne postupke prihvata otpada**

Nalaže se isključivo ispitivanje sa Nivoa 3, dok se Nivo 1 i Nivo 2 primjenjuju u skladu sa mogućnostima. Otpad da bi se prihvatio na pojedinu kategoriju deponije mora biti ili na restriktivnom nacionalnom popisu ili posebnom popisu za određenu deponiju, ili ispunjavati kriterije slične onima koji se zahtijevaju za uključivanje u popis.

Sljedeće opće smjernice mogu se koristiti za utvrđivanje preliminarnih kriterija za prihvat otpada na tri osnovne kategorije deponije ili na odgovarajuće popise.

**Deponije za inertni otpad:** samo inertni otpad može se prihvatiti na popis.

**Deponije za neopasni otpad:** prihvat onih vrsta otpada koje se u skladu sa definicijom iz Zakona određuju kao neopasni otpad.

**Deponije za opasni otpad:** prihvat onih vrsta otpada koje se u skladu sa definicijom iz Zakona određuju kao opasni otpad. Takve vrste otpada ne biti smjele biti prihvaćene na popis bez prethodne obrade u slučaju da pokazuju da je njihov ukupni sadržaj potencijalno opasan ili da je procjeđivanje potencijalno opasnih sastojaka dovoljno visoko da predstavlja kratkoročni rizik za rukovanje ili okoliš ili da sprječavaju nužnu stabilizaciju otpada unutar roka u okviru predviđenog životnog vijeka deponije.

**5. Kriteriji za prihvat otpada na deponiju**

**5.1. Osnovna karakterizacija otpada**

Osnovnom karakterizacijom otpada utvrđuju se karakteristike otpada na osnovu svih podataka neophodnih za njegovo konačno odlaganje na siguran način, a izrađuje se u skladu sa Kriterijima i postupcima za prihvat otpada na deponije.

Osnovna karakterizacija je prvi korak u postupku prihvata otpada i sastoji se od potpune karakterizacije otpada prikupljanjem svih potrebnih informacija za njegovo dugoročno sigurno odlaganje. Osnovna karakterizacija provodi se za svaku vrstu otpada.

**5.1.1. Zadaci osnovne karakterizacije**

(a) Osnovni podaci o otpadu (vrsta i podrijetlo, sastav, homogenost, stvaranje procjednih voda te – prema potrebi i mogućnosti – ostale značajne osobine).

(b) Osnovne informacije potrebne za razumijevanje ponašanja otpada na deponijama te mogućnostima obrade, odnosno da se na deponije odlaže samo otpad podvrgnut obradi. Ova se odredba ne primjenjuje na inertni otpad za koji obrada tehnički nije izvodiva, niti na bilo koji drugi otpad za koji takva obrada ne doprinosi sprečavanju i smanjenju zagađenja površinskih voda, podzemnih voda, tla i zraka te globalnog okoliša, uključujući efekt staklenika, kao i svake opasnosti za zdravlje ljudi do kojeg bi moglo doći zbog odlaganja otpada tokom cijelog životnog vijeka deponije.

(c) Procjena otpada s obzirom na granične vrijednosti.

(d) Pronalaženje ključnih varijabli (kritičnih parametara) za provjeru usklađenosti i mogućnosti pojednostavnjenja provjere usklađenosti (čime se značajno smanjuju potrebna mjerenja, ali tek nakon što se dokažu relevantni podaci). Karakterizacijom se mogu dobiti pokazatelji za poređenje sa osnovnom karakterizacijom sa rezultatima pojednostavnjenih postupaka ispitivanja te odrediti dinamika provjera usklađenosti.

Ako se osnovnom karakterizacijom otpada pokaže da otpad ispunjava kriterije za određenu kategoriju deponije, kako je utvrđeno u tački 2. ovog Priloga II. (Opća načela), smatra se da je otpad prikladan za prihvat na deponiju te kategorije. U protivnom se otpad ne može prihvatiti na deponiju te kategorije.

Proizvođač otpada odnosno, ako njega nema, osoba odgovorna za upravljanje otpadom dužna je osigurati tačnost podataka vezanih uz karakterizaciju otpada.

Operator je dužan voditi evidenciju potrebnih podataka u skladu sa zakonom.

**5.1.2. Osnovni zahtjevi osnovne karakterizacije otpada**

1. Izvor i porijeklo otpada;
2. Podaci o postupku u kojemu se proizvodi otpad (opis i svojstva sirovina i proizvoda);
3. Opis postupka obrade otpada kojim se poduzimaju mjere kako bi se osiguralo: da se na deponiju odlaže samo otpad podvrgnut obradi. Ova se odredba ne primjenjuje ni na inertni otpad za koji obrada tehnički nije izvodiva, niti na bilo koji drugi otpad za koji takva obrada ne doprinosi ostvarivanju ciljeva smanjenja količina otpada ili opasnosti za zdravlje ljudi odnosno okoliš, odnosno obrazloženje zašto se ta obrada smatra nepotrebnom;
4. Podaci o sastavu otpada i ponašanju pri eluiranju, prema potrebi;
5. Vanjska obilježja otpada (miris, boja, fizički oblik);
6. Oznaku prema katalogu otpada;
7. Kod opasnog otpada: relevantne opasne osobine u skladu sa postupcima kontrole i nadzora tokom aktivnog korištenja i naknadnog održavanja deponije u skladu sa Prilogom III. ovog Pravilnika.

**5.1.3. Osnovni načini i metode izrade karakterizacije otpada:**

* osnovna karakterizacija otpada mora biti izrađena u elektronskom i pisanom obliku,
* uzorci koji se dostavljaju za potrebne izrade osnovne karakterizacije otpada i njegovog ispitivanja moraju biti reprezentativni,
* u ispitivanje otpada potrebno je uključiti sve parametre zagađenja otpada koji su važni za reaktivne procese na deponiji,
* ako je otpad zbog porijekla ili mjesta nastanka netipično zagađen opasnim supstancama, to je u karakterizaciji otpada potrebno posebno navesti,
* u slučaju kada uzimanje reprezentativnog uzorka, zbog nehomogenosti otpada nije moguće, osnovna karakterizacija otpada mora se zasnivati na teoretskim podacima te empirijskim vrijednostima i obrazloženjima,
* za izradu karakterizacije otpada moraju biti poznati svi potrebni podaci i pruženi svi potrebni dokazi.

**5.1.4. Osnovnoj karakterizaciji treba priložiti podatke koji su bili osnov za njenu izradu:**

* opis uzorkovanja otpada,
* predviđenu količinu i dinamiku nastanka otpada,
* izvještaj o istraživanjima opasnih svojstava otpada,
* izvještaj o istraživanju uticaja odlaganja otpada na stabilnost tijela deponije,
* podaci o ispunjenju uvjeta prethodne obrade otpada prije odlaganja iz člana 12. ovoga Pravilnika
* podaci o postotku frakcije biorazgradivog komunalnog otpada,
* izvještaj o drugim dopunskim istraživanjima i
* popis korištene literature.

**II. KRITERIJI KOJE OTPAD MORA ISPUNJAVATI ZA PRIHVAT NA RAZLIČITE KATEGORIJE DEPONIJE**

1. **Kriteriji za deponije inertnog otpada**
	1. **Otpada koji se mogu prihvatiti na deponija inertnog otpada bez ispitivanja**

**Na deponija inertnog otpada** bez prethodne analize eluata i organskih parametara zagađenja može se odlagati određeni inertni otpad iz Tabele 1. ovog Priloga II. (Popis otpada koji se mogu prihvatiti na deponija inertnog otpada bez ispitivanja).

Ako se otpad ne nalazi na popisu u Tabeli 1. ovog Priloga II, on se mora podvrgnuti ispitivanju utvrđenom u Poglavlju I. ovog Priloga kako bi se odredilo ispunjava li kriterije za otpad koji je prikladan za prihvat na deponije inertnog otpada utvrđene u Tabeli 2. (Granične vrijednosti za otpad koji je prikladan za prihvat na deponiju inertnog otpada).

*Tabela 1. Popis otpada koji se mogu prihvatiti na deponije inertnog otpada bez ispitivanja*

|  |  |  |
| --- | --- | --- |
| Oznaka iz Europskog kataloga otpada (EWC) | Opis | Ograničenja |
| 1011 03  | Otpadni vlaknasti materijali na bazi stakla | Samo bez organskih veziva |
| 1501 07  | Staklena ambalaža |   |
| 1701 01  | Beton | Samo odabrani građevinski otpad i otpad od rušenja[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr*-L_2003011HR.01002901-E0003)  |
| 1701 02  | Opeka | Samo odabrani građevinski otpad i otpad od rušenja[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr*-L_2003011HR.01002901-E0003)  |
| 1701 03  | Crijep/pločice i keramika | Samo odabrani građevinski otpad i otpad od rušenja[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr*-L_2003011HR.01002901-E0003)  |
| 1701 07  | Mješavine betona, opeke, crijepa/pločica i keramike | Samo odabrani građevinski otpad i otpad od rušenja[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr*-L_2003011HR.01002901-E0003)  |
| 1702 02  | Staklo |   |
| 1705 04  | Zemlja i kamenje | Isključujući površinski sloj tla, treset; isključujući zemlju i kamenje sa zagađenih/kontaminiranih lokacija |
| 1912 05  | Staklo |   |
| 2001 02  | Staklo | Samo odvojeno skupljeno staklo |
| 2002 02  | Zemlja i kamenje | Samo otpad iz vrtova i parkova; isključujući površinski sloj tla, treset |
| Popis otpada koji se mogu prihvatiti na deponija inertnog otpada bez ispitivanja označen sa \* i niskim sadržajem drugih vrsta materijala podrazumijeva do 5 % tih materijala.[*(\*)*](https://eur-lex.europa.eu/legal-content/HR/TXT/HTML/?uri=CELEX:32003D0033#ntc*-L_2003011HR.01002901-E0003)*Odabrani građevinski otpad i otpad od rušenja: sa niskim sadržajem drugih vrsta materijala (kao što su metali, plastika, zemlja, organski materijali, drvo, guma itd.). Porijeklo otpada mora biti poznato.**— Bez građevinskog otpada i otpada od rušenja koji je zagađen anorganskim ili organskim opasnim supstancama, npr. zbog proizvodnih postupaka kod građenja, zagađenja tla, skladištenja i korištenja pesticida ili drugih opasnih supstanci itd., osim ako se dokaže da srušena građevina nije bila značajno zagađena.**— Bez građevinskog otpada i otpada od rušenja koji je obrađen, prekriven ili obojen materijalima koji sadrže značajne količine opasnih supstanci.* |

Ako se otpad ne nalazi na ovom popisu, on se mora povrdgnuti ispitivanju utvrđenom u Poglavlju I. ovog Priloga (Postupak prihvata otpada na deponiju) kako bi se odredilo ispunjavali li kriterije za otpad koji je prikladan za prihvat na deponiju inertnog otpada kako je utvrđeno u tački 1.2.

* 1. **Granične vrijednosti za otpad koji je prikladan za prihvat na deponiju inertnog otpada**

**1.2.1. Granične vrijednosti parametara eluata otpada**

Za otpad koji je prikladan za prihvat na deponiju inertnog otpada vrijede sljedeće granične vrijednosti parametara eluata otpada date u Tabeli 2., koje su izračunate na osnovu omjera tekuće-čvrsto (L/S) 10 l/kg za ukupnu ispuštenu količinu i direktno izražene u mg/l za C0 (prvi eluat perkolacijskog ispitivanja kod L/S = 0,1 l/kg).

*Tabela 2. Granične vrijednosti eluata otpada koji je prikladan za prihvat na deponiju inertnog otpada*

|  |  |  |  |
| --- | --- | --- | --- |
| Parametar | L/S = 2 l/kg | L/S = 10 l/kg | C0(perkolacijsko ispitivanje) |
| mg/kg suhe tvari | mg/kg suhe tvari | mg/l |
| As | 0,1 | 0,5 | 0,06 |
| Ba | 7 | 20 | 4 |
| Cd | 0,03 | 0,04 | 0,02 |
| Cr ukupno | 0,2 | 0,5 | 0,1 |
| Cu | 0,9 | 2 | 0,6 |
| Hg | 0,003 | 0,01 | 0,002 |
| Mo | 0,3 | 0,5 | 0,2 |
| Ni | 0,2 | 0,4 | 0,12 |
| Pb | 0,2 | 0,5 | 0,15 |
| Sb | 0,02 | 0,06 | 0,1 |
| Se | 0,06 | 0,1 | 0,04 |
| Zn | 2 | 4 | 1,2 |
| Klorid | 550 | 800 | 460 |
| Fluorid | 4 | 10 | 2,5 |
| Sulfat | 560 [(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr**-L_2003011HR.01002901-E0004) | 1 000 [(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr**-L_2003011HR.01002901-E0004) | 1 500 |
| Fenolni indeks | 0,5 | 1 | 0,3 |
| DOC[(\*\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr***-L_2003011HR.01002901-E0005) | 240 | 500 | 160 |
| TDS[(\*\*\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr****-L_2003011HR.01002901-E0006) | 2 500 | 4 000 | — |
| *(\*) Može se smatrati da otpad zadovoljava kriterije prihvata, čak i ako ne zadovoljava ove vrijednosti za sulfat, ako procjeđivanje ne prelazi sljedeće vrijednosti: 1 500 mg/l kao C0 kod L/S = 0,1 l/kg i 6 000 mg/kg kod L/S = 10 l/kg. Perkolacijsko ispitivanje je potrebno provesti kako bi se odredila granična vrijednost kod L/S = 0,1 l/kg u uvjetima početne ravnoteže, dok se vrijednost kod L/S = 10 kg/l može odrediti pomoću šaržnog ispitivanja ponašanja pri eluiranju ili perkolacijskim ispitivanjem u uvjetima koji približno odgovaraju uvjetima lokalne ravnoteže.**(\*\*) Ako otpad ne zadovoljava ove vrijednosti za DOC kod vlastite pH vrijednosti, on se može ispitati kod L/S = 10 kg/l i pH vrijednosti između 7,5 i 8,0. Može se smatrati da otpad zadovoljava uvjete prihvata za DOC ako rezultat ovog ispitivanja ne prelazi 500 mg/kg (raspoloživ je nacrt metode na temelju prEN 14429).**(\*\*\*) Vrijednosti za ukupnu otopljenu krutu tvar (TDS) mogu se koristiti umjesto vrijednosti za sulfat i hlorid.* |

**1.2.2. Granične vrijednosti za ukupan sadržaj organskih parametara**

Uz granične vrijednosti parametara eluata otpada određene u Tabeli 2. ovoga Priloga II, inertni otpad mora zadovoljiti dodatne granične vrijednosti kako je navedeno u Tabeli 3. ovog Priloga (Granične vrijednosti za ukupni sadržaj organskih parametara), pri čemu granična vrijednost za PAH (Policiklički aromatski ugljikovodici) iznosi 10 mg/kg suhe tvari.

*Tabela 3. Granične vrijednosti za ukupni sadržaj organskih parametara u inertnom otpadu*

Uz granične vrijednosti parametara eluata otpada iz Tabele 2. inertni otpad mora zadovoljiti sljedeće dodatne granične vrijednosti:

|  |  |
| --- | --- |
| Parametar | Vrijednostmg/kg |
| TOC (ukupni organski ugljik) | 30 000 [(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr*****-L_2003011HR.01002901-E0007) |
| BTEX (benzen, toluen, etilbenzen i ksileni) | 6 |
| PCB (poliklorirani bifenili, 7 srodnih spojeva) | 1 |
| Mineralno ulje (C10 do C40) | 500 |
| PAH (policiklički aromatski ugljikovodici) | 10 |
| *(\*) Može se dopustiti viša graničnu vrijednost za zemlju pod uvjetom da je postignuta vrijednost za DOC od 500 mg/kg kod L/S = 10 l/kg bilo kod vlastite pH vrijednosti zemlje ili pH vrijednosti između 7,5 i 8,0.* |

1. **Kriteriji za deponije neopasnog otpada**

**2.1. Otpad koji se može prihvatati na deponiju neopasnog otpada bez ispitivanja**

Komunalni otpad prema koji je u skladu sa katalogom otpada klasificiran kao neopasni, odvojeno sakupljene neopasne frakcije otpada iz kućanstva i istovjetni neopasni materijali iz drugih izvora mogu se prihvatiti na deponiju neopasnog otpada bez ispitivanja.

Neopasni otpad se smije prihvatiti ako nije prethodno obrađen osim za inertni otpad za koji obrada tehnički nije izvodiva, ni na bilo koji drugi otpad za koji takva obrada ne doprinosi sprečavanju i smanjenju onečišćenje površinskih voda, podzemnih voda, tla i zraka te globalnog okoliša, uključujući efekt staklenika, kao i svake opasnosti za zdravlje ljudi do kojeg bi moglo doći zbog odlaganja otpada tokom cijelog životnog vijeka deponije, ili ako je onečišćen u mjeri koja toliko povećava rizik otpada da je opravdano njegovo odlaganje u drugim objektima.

Neopasni otpad se ne smije prihvaćati u dio deponije gdje se odlaže nereaktivni opasni otpad, odnosno deponije za neopasni otpad ne upotrebljava se za:stabilni, nereaktivni opasni otpad (na primjer skrutnuti, vitrificirani), sa svojstvima procjeđivanja jednakim onima za neopasni otpad, a koji ispunjavaju relevantne kriterije za prihvat utvrđene u skladu sa ovim Prilogom. Takav opasni otpad se ne smiju odlagati u prostore namijenjene za biorazgradivi neopasni otpad.

* 1. **Granične vrijednosti za neopasni otpad**

Za zrnati neopasni otpad koji se prihvaća u odjeljak sa stabilnim nereaktivnim opasnim otpadom vrijede sljedeće granične vrijednosti, koje su izračunane na temelju L/S = 2 l/kg i 10 l/kg za ukupnu ispuštenu količinu i izravno izražene u mg/l za C0 (prvi eluat perkolacijskog ispitivanja kod L/S = 0,1 l/kg). Zrnati otpad obuhvaća sav otpad koji nije monolitni.

*Tabela 4. Granične vrijednosti za neopasni otpad*

|  |  |  |  |
| --- | --- | --- | --- |
| Parametar | L/S = 2 l/kg | L/S = 10 l/kg | C0(perkolacijsko ispitivanje) |
| mg/kg suhe tvari | mg/kg suhe tvari | mg/l |
| As | 0,4 | 2 | 0,3 |
| Ba | 30 | 100 | 20 |
| Cd | 0,6 | 1 | 0,3 |
| Cr ukupni | 4 | 10 | 2,5 |
| Cu | 25 | 50 | 30 |
| Hg | 0,05 | 0,2 | 0,03 |
| Mo | 5 | 10 | 3,5 |
| Ni | 5 | 10 | 3 |
| Pb | 5 | 10 | 3 |
| Sb | 0,2 | 0,7 | 0,15 |
| Se | 0,3 | 0,5 | 0,2 |
| Zn | 25 | 50 | 15 |
| Klorid | 10 000 | 15 000 | 8 500 |
| Fluorid | 60 | 150 | 40 |
| Sulfat | 10 000 | 20 000 | 7 000 |
| DOC[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr******-L_2003011HR.01002901-E0008) | 380 | 800 | 250 |
| TDS[(\*\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr*******-L_2003011HR.01002901-E0009) | 40 000 | 60 000 | — |
| [*(\*)*](https://eur-lex.europa.eu/legal-content/HR/TXT/HTML/?uri=CELEX:32003D0033#ntc******-L_2003011HR.01002901-E0008)*Ako otpad ne zadovoljava ove vrijednosti za DOC kod vlastite pH vrijednosti, on se može ispitati kod L/S = 10 kg/l i pH vrijednosti od 7,5 – 8,0. Može se smatrati da otpad zadovoljava kriterije prihvata za DOC ako rezultat ovog ispitivanja ne prelazi 800 mg/kg (raspoloživ je nacrt metode na temelju prEN 14429).*[*(\*\*)*](https://eur-lex.europa.eu/legal-content/HR/TXT/HTML/?uri=CELEX:32003D0033#ntc*******-L_2003011HR.01002901-E0009)*Vrijednosti za TDS mogu se koristiti umjesto vrijednosti za sulfat i klorid.* |

Koriste se granične vrijednosti parametara eluata otpada izračunate na temelju omjera tekuće – čvrsto (T/K) od 10 l/kg.

**2.3.** **Neopasni materijali/otpad na bazi gipsa**

**Neopasni materijali/otpad na bazi gipsa** koji se odlažu na deponije neopasnog otpada moraju zadovoljiti uvjete u Tabeli 4. Granične vrijednosti za neopasni otpad.

Neopasni materijali na bazi gipsa koji se odlažu na deponiju neopasnog otpada smiju se odložiti isključivo u dio deponije gdje se ne prihvaća biorazgradivi otpad. Granične vrijednosti za TOC i DOC navedene u Tabeli 6. (Drugi kriteriji) i Tabeli 5. (Granične vrijednosti parametara eluata otpada koji je prikladan za prihvat na dpeonije neopasnog otpada) ovog Priloga II. i primjenjuju se za otpad koji se odlaže zajedno sa materijalima na bazi gipsa.

* 1. **Kriteriji za opasni otpad koji je prikladan za prihvat na deponiju neopasnog otpada**

Da je otpad stabilan i nereaktivan znači da se, dugoročno gledano, ponašanje otpada pri eluiranju neće promijeniti nagore u projektnim uvjetima deponije ili u slučaju predvidivih nezgoda:

* u samome otpadu (primjerice biodegradacijom),
* pod uticajem dugoročnih uvjeta okoline (primjerice voda, zrak, temperatura, mehanička ograničenja),
* pod utjecajem drugih otpada (uključujući otpadne proizvode kao što je procjedna voda i plin).

 određen je u Tabeli 5. (Granične vrijednosti parametara eluata za opasni otpad koji je prikladan za prihvat na deponiju neopasnog otpada) ovog Priloga. Stabilizirani nereaktivan opasni otpad ne smije se odlagati u dio sa obrađenim komunalnim otpadom ili odvojeno prikupljenim frakcijama neopasnog komunalnog otpada.

**2.4.1. Granične vrijednosti parametara eluata otpada**

Za zrnati opasni otpad koji je prikladan za prihvat na deponiju neopasnog otpada vrijede sljedeće granične vrijednosti parametara eluata otpada, izračunane kod L/S = 2 l/kg i 10 l/kg za ukupnu ispuštenu količinu i direktno izražene u mg/l za C0 (prvi eluat perkolacijskog ispitivanja kod L/S = 0,1 l/kg). Zrnati otpad obuhvata sav otpad koji nije monolitni, utvrđen u skladu sa metodama ispitivanja i graničnim vrijednostima.

Tabela 5. Granične vrijednosti parametara eluata otpada koji je prikladan za prihvat na deponiju neopasnog otpada

|  |  |  |  |
| --- | --- | --- | --- |
| Parametar | L/S = 2 l/kg | L/S = 10 l/kg | C0(perkolacijsko ispitivanje) |
| mg/kg suhe tvari | mg/kg suhe tvari | mg/l |
| As | 0,4 | 2 | 0,3 |
| Ba | 30 | 100 | 20 |
| Cd | 0,6 | 1 | 0,3 |
| Cr ukupni | 4 | 10 | 2,5 |
| Cu | 25 | 50 | 30 |
| Hg | 0,05 | 0,2 | 0,03 |
| Mo | 5 | 10 | 3,5 |
| Ni | 5 | 10 | 3 |
| Pb | 5 | 10 | 3 |
| Sb | 0,2 | 0,7 | 0,15 |
| Se | 0,3 | 0,5 | 0,2 |
| Zn | 25 | 50 | 15 |
| Klorid | 10 000 | 15 000 | 8 500 |
| Fluorid | 60 | 150 | 40 |
| Sulfat | 10 000 | 20 000 | 7 000 |
| DOC[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr********-L_2003011HR.01002901-E0010)  | 380 | 800 | 250 |
| TDS[(\*\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr*********-L_2003011HR.01002901-E0011)  | 40 000 | 60 000 | — |
| *(\*) Ako otpad ne zadovoljava ove vrijednosti za DOC kod vlastite pH vrijednosti, on se može ispitati kod L/S = 10 kg/l i pH vrijednosti od 7,5 – 8,0. Može se smatrati da otpad zadovoljava kriterije prihvata za DOC ako rezultat ovog ispitivanja ne prelazi 800 mg/kg (raspoloživ je nacrt metode na temelju prEN 14429).**(\*\*) Vrijednosti za TDS mogu se koristiti umjesto vrijednosti za sulfat i hlorid.* |

Koriste se granične vrijednosti parametara eluata otpada izračunate na temelju omjera tekuće – čvrsto (T/K) od 10 l/kg.

**2.4.2. Drugi kriteriji**

Uz granične vrijednosti parametara eluata otpada iz Tabele 5., zrnati otpad mora zadovoljiti sljedeće dodatne kriterije navedene u Tabeli 6.

Tabela 6. Dodatni kriteriji za zrnati otpad za prihvat na deponiju neopasnog otpada

|  |  |
| --- | --- |
| Parametar | Vrijednost |
| TOC (ukupni organski ugljik) | 5  %[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr**********-L_2003011HR.01002901-E0012) |
| pH | najmanje 6 |
| Kapacitet neutralizacije kiseline (ANC) | utvrđuje se naknadno |
| [*(\*)*](https://eur-lex.europa.eu/legal-content/HR/TXT/HTML/?uri=CELEX:32003D0033#ntc**********-L_2003011HR.01002901-E0012)*Ako se ne postigne ova vrijednost, zemlja može dopustiti višu graničnu vrijednost, pod uvjetom da je postignuta vrijednost za DOC od 800 mg/kg kod L/S = 10 l/kg bilo kod vlastite pH vrijednosti materijala ili kod pH vrijednosti između 7,5 i 8,0.* |

Mora se osigurati da budu zadovoljeni kriteriji da opasni monolitni otpad koji se prihvata na deponiju neopasnog otpada bude stabilan i nereaktivan.

**2.5. Otpad koji sadrži azbest**

Građevni otpad koji sadrži azbest i čvrsto vezani azbestni otpad može se odložiti na deponija neopasnog otpada bez prethodne analize eluata i organskih parametara zagađenja ako su zadovoljeni zahtjevi:

Građevinski materijali koji sadrže azbest i drugi prikladni azbestni otpad mogu se odložiti na deponiju neopasnog otpada bez ispitivanja, ukoliko se deponija za neopasni otpad ne upotrebljava za: stabilni, nereaktivni opasni otpad (na primjer skrutnuti,vitrificirani), sa svojstvima procjeđivanja jednakim onima za neopasni otpad bilo kojeg porijekla, koji ispunjava kriterije za prihvat otpada na deponije za neopasni otpad, a koji ispunjavaju relevantne kriterije za prihvat utvrđne u skladu sa ovim Prilogom II. Takvi opasni otpadi se ne smiju odlagati u prostore namijenjene za biorazgradivi neopasni otpad.

Deponije koja primaju građevinske materijale koji sadrže azbest i drugi prikladni azbestni otpad moraju ispunjavati sljedeće zahtjeve:

* otpad ne sadrži druge opasne tvari osim vezanog azbesta odnosno azbestnih vlakana povezanih vezivom ili zapakiranih u plastiku,
* deponija prihvaća samo građevinski materijal koji sadrži azbest i drugi prikladni azbestni otpad. Taj se otpad može odložiti i u zasebni odjeljak deponije neopasnog otpada ako je taj odjeljak dovoljno dobro odijeljen od ostatka deponije,
* kako bi se izbjeglo oslobađanje vlakana, područje s odloženim otpadom se svakodnevno te prije svakog postupka zbijanja prekriva odgovarajućim materijalom, a ako otpad nije pakiran i redovito se prska vodom,
* na deponiju/deponijsko polje se stavlja brtveni sloj kako bi se izbjeglo raspršivanje vlakana,
* na deponiji/deponijskom polju se ne obavljaju nikakvi radovi koji bi mogli dovesti do oslobađanja vlakana (npr. bušenje rupa),
* nakon zatvaranja, čuva se plan deponije/odjeljka s naznačenim lokacijama gdje je odložen azbestni otpad,
* poduzimaju se potrebne mjere kako bi se ograničile moguće uporabe zemljišta nakon zatvaranja deponije i tako izbjeglo da ljudi dođu u dodir s otpadom.

U slučaju deponija koja primaju samo građevinski materijal koji sadrži azbest moguće je smanjiti zahtjeve iz Priloga I. tačaka 3.2. i 3.3. ovog Pravilnika, pod uvjetom da su ispunjeni gornji zahtjevi.

Nakon zatvaranja deponije sa deponijskim poljem sa otpadom koji sadrži azbest, mora biti spriječena svaka daljnja upotreba površina deponije iznad polja u kojem je odložen građevni otpad koji sadrži azbest, ako se pri upotrebi navedene površine trebaju izvoditi aktivnosti koje mogu uzrokovati oslobađanje azbestnih vlakana u okoliš.

1. **Kriteriji za deponije opasnog otpada**

**3.1. Granične vrijednosti parametara eluata otpada**

Za zrnati otpad koji je prikladan za prihvat na deponije opasnog otpada vrijede granične vrijednosti parametara eluata otpada koji je prikladan za prihvat na deponije opasnog otpada određene u Tabeli 7. ovog Priloga.

*Tabela 7. Granične vrijednosti eluata otpada koji je prikladan za prihvat na deponije opasnog otpada*

|  |  |  |  |
| --- | --- | --- | --- |
| Parametar | L/S = 2 l/kg | L/S = 10 l/kg | C0(perkolacijsko ispitivanje) |
| mg/kg suhe tvari | mg/kg suhe tvari | mg/l |
| As |  6 | 25 | 3 |
| Ba | 100 | 300 | 60 |
| Cd | 3 | 5 | 1,7 |
| Cr ukupno | 25 | 70 | 15 |
| Cu | 50 | 100 | 60 |
| Hg | 0,5 | 2 | 0,3 |
| Mo | 20 | 30 | 10 |
| Ni | 20 | 40 | 12 |
| Pb | 25 | 50 | 15 |
| Sb | 2 | 5 | 1 |
| Se | 4 | 7 | 3 |
| Zn | 90 | 200 | 60 |
| Klorid | 17000 | 25000 | 15000 |
| Fluorid | 200 | 500 | 120 |
| Sulfat | 25000 | 50000 | 17000 |
| DOC[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr***-L_2003011HR.01002901-E0005) | 480 | 1000 | 320 |
| TDS[(\*\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr****-L_2003011HR.01002901-E0006) | 70000 | 100000 | - |
| *(\*) Ako otpad ne zadovoljava ove vrijednosti za DOC kod vlastite pH vrijednosti, on se može ispitati kod L/S = 10 kg/l i pH vrijednosti od 7,5 – 8,0. Može se smatrati da otpad zadovoljava kriterije prihvata za DOC ako rezultat ovog ispitivanja ne prelazi 1 000 mg/kg (raspoloživ je nacrt metode na osnovu prEN 14429).**(\*\*) Vrijednosti za TDS mogu se koristiti umjesto vrijednosti za sulfat i hlorid.* |

Koriste se granične vrijednosti parametara eluata otpada izračunate na temelju omjera tekuće čvrsto (T/K) od 10 l/kg.

Ako izmjerena vrijednost za DOC (otopljeni organski ugljik) prelazi graničnu vrijednost u Tabeli 7. (Granične vrijednosti parametara eluata otpada koji je prikladan za prihvat na dpeonije opasnog otpada) kod vlastite pH vrijednosti eluata, analiza se može provesti kod pH vrijednosti između 7,5 i 8,0 pri čemu treba upotrijebiti EU normu Karakterizacija otpada – Ispitivanje ponašanja pri izluživanju – Utjecaj pH-vrijednosti na izluživanje uz početni dodatak kiseline/lužine (EN 14429) ili drugu jednakovrijednu metodu. Smatra se da otpad zadovoljava kriterije prihvata za DOC ako rezultat ovog ispitivanja ne prelazi 800 mg/kg suhe tvari.

* 1. **Dodatne granične vrijednosti parametara zagađenja otpada**

Uz granične vrijednosti određene u tački 3.1. ovoga Priloga II, granularni (zrnati) opasni otpad mora zadovoljiti dodatne granične vrijednosti date u Tabeli 8.

Kapacitet neutralizacije kiseline (ANC), izražen u mol/kg, mora se procijeniti.

Tabela 8. Dodatni kriteriji za opasni otpad da bi bio prikladan za prijem na deponiju opasnog otpada

|  |  |
| --- | --- |
| Parametar | Vrijednost |
| TOC (ukupni organski ugljik) (\*) | 10  %[(\*)](https://eur-lex.europa.eu/legal-content/HR/TXT/HTML/?uri=CELEX:32003D0033#ntr**********-L_2003011HR.01002901-E0012) |
| pH | 6 % (\*) |
| Kapacitet neutralizacije kiseline (ANC) | utvrđuje se naknadno |
| [*(\*)*](https://eur-lex.europa.eu/legal-content/HR/TXT/HTML/?uri=CELEX:32003D0033#ntc**********-L_2003011HR.01002901-E0012)*Ako se ne postigne ova vrijednost, nadležno tijelo može dopustiti višu graničnu vrijednost, pod uvjetom da je postignuta vrijednost za DOC od 800 mg/kg kod L/S = 10 l/kg bilo kod vlastite pH vrijednosti materijala ili kod pH vrijednosti između 7,5 i 8,0.* |

**4. Potkategorija deponija – Deponija anorganskog neopasnog otpada sa niskim sadržajem organske/biorazgradive tvari**

**4.1. Kriteriji za anorganskog neopasnog odlaganje otpada**

Granične vrijednosti parametara eluata otpada propisane su u Tabeli 9.

*Tabela 9. Granične vrijednosti parametara eluata za deponija anorganskog neopasnog otpada s niskim sadržajem organske/biorazgradive tvari*

|  |  |  |  |
| --- | --- | --- | --- |
| Parametar | Izražen kao | Jedinica | Granična vrijednost parametraeluata \*\*\*T/K = 10 l/kg |
| Arsen | As | mg/kg suhe tvari | 2 |
| Barij | Ba | mg/kg suhe tvari | 500 |
| Kadmij | Cd | mg/kg suhe tvari | 1 |
| Ukupni krom | Cr | mg/kg suhe tvari | 10 |
| Bakar | Cu | mg/kg suhe tvari | 50 |
| Živa | Hg | mg/kg suhe tvari | 0,2 |
| Molibden | Mo | mg/kg suhe tvari | 50 |
| Nikal | Ni | mg/kg suhe tvari | 10 |
| Olovo | Pb | mg/kg suhe tvari | 10 |
| Antimon | Sb | mg/kg suhe tvari | 0,7 |
| Selen | Se | mg/kg suhe tvari | 2,5 |
| Cink | Zn | mg/kg suhe tvari | 50 |
| Kloridi | Cl | mg/kg suhe tvari | 75.000 |
| Fluoridi | F | mg/kg suhe tvari | 150 |
| Sulfati | SO4 | mg/kg suhe tvari | 100.000 |
| Otopljeni organski ugljik – DOC\* | C | mg/kg suhe tvari | 800 |
| Ukupne rastopljene tvari \*\* |  | mg/kg suhe tvari | 60.000 |
| *\* Ako izmjerena vrijednost parametra eluata prelazi graničnu vrijednost iz tablice kod vlastite pH vrijednosti eluata, analiza se može provesti kod pH vrijednosti između 7,5 i 8,0 pri čemu treba upotrijebiti EU normu. Karakterizacija otpada – Ispitivanje ponašanja pri izluživanju – Utjecaj pH-vrijednosti na izluživanje uz početni dodatak kiseline/lužine ili drugu jednakovrijednu metodu**\*\* Prisutnost ukupnih rastopljenih tvari u eluatu može se koristiti umjesto prisutnosti sulfata i hlorida u eluatu**\*\*\* T/K = tekuće/kruto* |

**5. Potkategorija deponije – Deponija pretežito organskog otpada**

**5.1. Kriteriji za odlaganje pretežito organskog otpada**

Granične vrijednosti parametara eluata otpada propisane su u Tabeli 10.

*Tabela 10. Granične vrijednosti parametara eluata za deponiju pretežito organskog otpada*

|  |  |  |  |
| --- | --- | --- | --- |
| Parametar | Izražen kao | Jedinica | Graničnavrijednostparametra eluata \*\*T/K = 10 l/kg |
| Arsen | As | mg/kg suhe tvari | 2 |
| Barij | Ba | mg/kg suhe tvari | 100 |
| Kadmij | Cd | mg/kg suhe tvari | 1 |
| Ukupni krom | Cr | mg/kg suhe tvari | 10 |
| Bakar | Cu | mg/kg suhe tvari | 50 |
| Živa | Hg | mg/kg suhe tvari | 0,2 |
| Molibden | Mo | mg/kg suhe tvari | 10 |
| Nikal | Ni | mg/kg suhe tvari | 10 |
| Olovo | Pb | mg/kg suhe tvari | 10 |
| Antimon | Sb | mg/kg suhe tvari | 0,7 |
| Selen | Se | mg/kg suhe tvari | 0,5 |
| Cink | Zn | mg/kg suhe tvari | 50 |
| Kloridi | Cl | mg/kg suhe tvari | 15.000 |
| Fluoridi | F | mg/kg suhe tvari | 150 |
| Sulfati | SO4 | mg/kg suhe tvari | 20.000 |
| Ukupne rastopljene tvari \* |  | mg/kg suhe tvari | 60.000 |
| *\* Prisutnost ukupnih rastopljenih supstanci u eluatu može se koristiti umjesto prisutnosti sulfata i klorida u eluatu**\*\* T/K = tekuće/kruto* |

**5.3. Granične vrijednosti parametara biološke stabilnosti otpada**

Granične vrijednosti parametara biološke stabilnosti otpada propisane su u Tabeli 11.

*Tabela 11. Granične vrijednosti parametara biološke stabilnosti otpada*

|  |  |  |  |
| --- | --- | --- | --- |
| Parametar | Izražen kao | Jedinica | Granična vrijednost parametra |
| Indeks dinamičkog disanja (RDRI)\* | RDRI\* | mg O2/kg ukupne organske suhe tvari/satu | <1000 |
| Respiracijska aktivnost (statička metoda određivanja aerobne stabilnosti materijala) | AT4\*\* | mg O2/g suhe tvari | <10 |
| Parametar stabilnosti – Proizvodnja plina testom inkubacije (GS21) / fermentacije (GB21) | GS21/GB21\*\*\* | NL/kg suhe tvari | <20 |
| *\* Parametar RDRI primjenjuje se kao kriterij za odlaganje otpada (bioreaktorsko deponija) u postojećim Centrima za upravljanje otpadom (CGO) u RH, koji kao tehnologiju biološke obrade koriste biosušenje. Po uspostavi dodatnog stepena obrade (do konačne stabilizacije otpada – deponija za prethodno obrađeni organski otpad (građevina za odlaganje stabilizirane organske frakcije u sklopu centra za upravljanje otpadom), primjenjivat će se učestalost i kriterij, zavisno od tipa obrade u skladu s gornjom tabelom.**\*\* Parametar aerobne biološke stabilnosti (biostabilizacija)**\*\*\* Parametar anaerobne biološke stabilnosti (anaerobna digestija)* |

**6. Vođenje evidencije i podataka**

Evidencija se vodi elektronski, a mora sadržavati:

1. datum odlaganja

2. GPS koordinate područja unutar deponije na kojem je odložen opasni otpad

3. površinu razastiranja

4. debljinu sloja

5. podatke o karakterizaciji (Izvještaje o analizi otpada, podaci o proizvođaču otpada i sl.)

6. druge podatke u skladu sa zakonom.

**PRILOG III. - POSTUPCI KONTROLE I NADZORA TIJEKOM AKTIVNOG KORIŠTENJA I NAKNADNOG ODRŽAVANJA DEPONIJE**

1. **Kontrola meteoroloških parametara**

1.1. Meteorološki parametri mogu se prikupljati s najbliže meteorološke stanice državne meteorološke mreže, a mjerenja obuhvaćaju parametre propisane u Tabeli 1.

Tabela 1. Učestalost mjerenja meteoroloških parametara

|  |  |  |
| --- | --- | --- |
| Parametar | Aktivno korištenje | Naknadno održavanje nakon zatvaranja |
| Količina oborina | dnevno | dnevno, dodano mjesečnim vrijednostima |
| Temperatura (min., max., mjerena u 14.00 h) | dnevno | srednja mjesečna vrijednost |
| Smjer i snaga prevladavajućeg vjetra | dnevno | ne zahtjeva se |
| Isparivanje (lizimetar)(1) | dnevno | dnevno, dodano mjesečnim vrijednostima |
| Atmosferska vlaga (mjerena u 14.00 h) | dnevno | srednja mjesečna vrijednost |
| (1) ili uz pomoć druge istovrijedne metode |

1.2. Nakon zatvaranja deponije mjerenja u skladu sa tačkom 1.1. se provode u idućih pet godina.

1.3. Podaci o metodama prikupljanja meteoroloških parametara i podataka moraju se dostavljati u skladu sa odredbama člana 22. stav (4) ovog Pravilnika.

2. Kontrola nakupljanja i kretanja deponijskog plina na deponiji otpada

Kontrola nakupljanja i kretanja deponijskog plina mora biti reprezentativna za svaki dio deponije.

2.1. Učestalost uzorkovanja i analiza deponijskog plina utvrđene su u Tabeli 2.

Tabela 2. Učestalost uzorkovanja i analiza deponijskog plina

|  |  |  |
| --- | --- | --- |
|  | Aktivno korištenje | Naknadno održavanje nakon zatvaranja (2) |
| Potencijalne emisije deponijskog plina i atmosferski tlak (4) (CH4, CO2, O2, H2S, H2, itd.) | mjesečno (1) (5) | svakih šest mjeseci (6) |
| (1) Učestalost uzorkovanja može se prilagoditi obliku odlaganja otpada (u humcima, zakopano itd). Oblik mora biti naveden u dozvoli.(2) Parametri za mjerenje i tvari za analiziranje variraju u skladu sa sastavom odloženog otpada. Oni moraju biti utvrđeni u dozvoli i odražavati svojstva procjeđivanja otpada.(4) Ova se mjerenja uglavnom odnose na sadržaj organskog materijala u otpadu.(5) CH4, CO2, O2 mjeriti redovno, druge deponijske plinove kako se zahtijeva u skladu sa sastavom odloženog otpada, ali pazeći da odražavaju svojstvo procjeđivanja.(6) Učinkovitost sustava za sakupljanje deponijskog plina mora se redovito provjeravati. |

2.2. Mjerenje se mora provesti na reprezentativnim tačkama za svaki dio deponije i reprezentativnom broju uzoraka.

2.3. Učinkovitost sistema za sakupljanje deponijskog plina mora se redovno provjeravati prilikom svakog mjerenja.

2.4. Ako se rezultati mjerenja sastava i koncentracije deponijskog plina ponavljaju, vrijeme između dvaju uzastopnih mjerenja može se produžiti, ali ne smije biti duže od šest mjeseci.

2.5. Mjerenje koncentracija deponijskog plinova provodi se svakih šest mjeseci nakon zatvaranja deponije.

3. Kontrola emisija tvari u procjedne i površinske vode, kontrola oborinske vode na deponiji otpada

3.1. Procjedna voda

3.1.1. Mjerenje parametara procjedne vode provodi se svaka tri mjeseca i obuhvaća količinu i sastav procjedne vode za vrijeme rada deponije, a nakon zatvaranja svakih šest mjeseci.

3.1.2. Opseg mjerenja parametara procjedne vode određuje se prema posebnom propisu o zaštiti voda i/ili prema posebnom propisu o zaštiti okoliša.

3.1.3. U sklopu mjerenja sastava procjedne vode mora se mjeriti i vodljivost.

3.1.4. Parametri za koje se provodi mjerenje moraju odražavati svojstva procjedne vode.

3.1.5. Mjerenje se mora provesti na reprezentativnim tačkama i reprezentativnom broju uzoraka.

3.1.6. Uzorkovanje i mjerenje volumena i sastava procjedne vode mora se provoditi zasebno na svakom mjestu gdje se procjedna voda ispušta s deponije.

3.2**. Površinska voda**

3.2.1. Mjerenje stanja površinske vode (fizikalno-hemijski pokazatelji, parametri hemijskog stanja, zagađujuće tvari) provodi se ako su stalne površinske vode prisutne na deponiji ili u njenoj neposrednoj blizini, a za koje rad deponije može predstavljati rizik od zagađenja.

3.2.2. Analiziraju se parametri u skladu sa posebnim propisu o zaštiti voda uključujući dodatne parametre ako se pojavljuju u procjednoj vodi ovisno o vrsti otpada koja se odlaže na deponiji.

3.2.3. Mjerenje se provodi svaka tri mjeseca za vrijeme aktivnog korištenja deponije, a nakon zatvaranja svakih šest mjeseci.

3.2.4. Mjerenje se provodi na najmanje jednom mjernom mjestu uzvodno i na jednom mjernom mjestu nizvodno od područja utjecaja deponije.

3.2.5. Uzorkovanje površinske vode ako ih ima mora se provoditi zasebno na reprezentativnim točkama.

Učestalost uzorkovanja i analize za procjedne i površinske vode određena je u Tabeli 3.

Tabela 3.     Učestalost uzorkovanja i analize za procjedne i površinske vode

|  |  |  |
| --- | --- | --- |
|  | Aktivnokorištenje | Naknadnoodržavanje nakon zatvaranja (2) |
| Količina procjedne vode | mjesečno (1) (3) | svakih šest mjeseci |
| Sastav procjedne vode (2) | kvartalno (3) | svakih šest mjeseci |
| Količina i sastav površinske vode (7) | kvartalno (3) | svakih šest mjeseci |
| (1) Učestalost uzorkovanja može se prilagoditi obliku odlaganja otpada Oblik mora biti naveden u dozvoli.(2) Parametri za mjerenje i tvari za analiziranje variraju u skladu sa sastavom odloženog otpada. Oni moraju biti utvrđeni u dozvoli i odražavati svojstva procjeđivanja otpada.(3) Ako procjena podataka pokaže da su dulji intervali jednako učinkoviti, oni se mogu usvojiti. Za procjedne vode provodljivost se mora obavezno mjeriti najmanje jednom godišnje.(7) Na osnovu karakteristika deponije nadležno tijelo smije odrediti da se ta mjerenja ne zahtijevaju i u skladu s tim podnosi izvješće kako je utvrđeno članom 22. ovoga Pravilnika.Količina i sastav procjedne vode se primjenjuju samo kada se provodi sakupljanje procjednih voda. |

3.3. Oborinska voda

3.3.1. Opseg mjerenja parametara oborinske vode iz nadstrešnice, manipulativnih površina ili prekrivenih površina deponije određuje se prema posebnom propisu o zaštiti voda.

4. Kontrola podzemne vode na deponiji otpada

4.1 Opseg mjerenja parametara podzemne vode određuje se prema posebnom propisu o zaštiti voda i/ili prema posebnom propisu o zaštiti okoliša. Parametri koje treba analizirati u prikupljenim uzorcima moraju polaziti od očekivanog sastava procjedne vode i kvalitete podzemne vode na području utjecaja deponije. Kod određivanja parametara za analizu treba voditi računa o kretanjima u zoni podzemne vode. Parametri mogu sadržavati indikatore ranog uočavanja promjena u kvaliteti vode navedene u Tabeli 4.

Tabela 4.     Učestalost uzorkovanja za provjeru promjena u kvaliteti vode

|  |  |  |
| --- | --- | --- |
|  | Aktivnokorištenje | Naknadnoodržavanje nakonzatvaranja |
| Nivo podzemne vode | svakih šestmjeseci (1) | svakih šest mjeseci (1) |
| Sastav podzemne vode | učestalost zapojedino mjesto (2) (3) | učestalost za pojedino mjesto (2) (3) |
| (1) S povećanjem učestalosti promjene nivoa podzemne vode treba povećati učestalost uzorkovanja.(2) Ako se dostigne kritični nivo, učestalost se mora temeljiti na mogućnosti poduzimanja korektivnih mjera između dva uzorkovanja, odnosno učestalost se mora utvrditi na temelju znanja i procjene brzine protoka podzemne vode.(3) Kad se dosegne kritični nivo (vidjeti tačku 4.8) nužna je provjera ponavljanjem uzorkovanja. Nakon potvrde kritičnog nivoa mora se slijediti plan za nepredviđene okolnosti (utvrđen u dozvoli). |

4.2. Mjerenja parametara podzemne vode obuhvaćaju mjerenja nivoa podzemne vode i mjerenja parametara prema posebnom propisu. Parametri koji se analiziraju u prikupljenim uzorcima ovise o očekivanom sastavu procjedne vode i kvaliteti podzemne vode na tom području.

4.3. Mjerenja nivoa podzemne vode provode se svakih mjeseci za vrijeme rada deponije, i nakon njegovog zatvaranja. Pri značajnim promjenama nivoa podzemne vode, učestalost mjerenja mora se povećati.

4.4. U prvoj godini rada deponije mjerenja parametara treba provoditi jednom mjesečno. Ako se vrijednosti mjerenih parametara u prvoj godini ne promijene značajno, a nalaze se unutar propisanih graničnih vrijednosti te nije za pretpostaviti da će prekoračiti graničnu vrijednost, u nastavku rada deponije mjerenja tih parametara mogu su izvoditi jednom u tri mjeseca, a nakon zatvaranja deponije svakih šest mjeseci.

4.5. Parametri zagađenja podzemne vode za koju postoji vjerojatnost da na nju može utjecati otpad s deponije moraju se mjeriti na jednom mjernom mjestu u pravcu pritjecanja vode i dva mjerna mjesta u pravcu otjecanja vode. Ovaj broj mjerenja se može i povećati ovisno o posebnim hidrogeološkim mjerenjima i potrebi za ranim otkrivanjem slučajnog ispuštanja procjednih voda u podzemne vode.

4.6. Ako mjereni parametar zagađenja prijeđe graničnu vrijednost, ponovnim uzorkovanjem i analizom treba potvrditi rezultat. U slučaju potvrde rezultata, pristupa se interventnom planu postupanja.

4.7. Uzorkovanje se mora provoditi na najmanje tri mjesta prije početka odlaganja otpada, kako bi se utvrdile referentne vrijednosti za buduće uzimanje uzoraka.

4.8. Na postupak uzorkovanja primjenjuju se norme nadležnih institucija za kvalitet voda kao i uputa za uzorkovanje podzemnih voda.

Smatra se da su se u slučaju podzemnih voda dogodili značajni štetni utjecaji za okoliš u skladu sa članom 22. i Prilogom III ovoga Pravilnika, ako analiza uzorka podzemne vode pokaže značajnu promjenu u kvaliteti vode. Kritični nivo mora se odrediti uzimajući u obzir posebni hidrogeološki sastav na mjestu deponije i kvalitetu podzemnih voda. Kritični nivo mora se propisati u dozvoli kad god je to moguće.

Promatranja se moraju izraziti pomoću kontrolnih grafikona s utvrđenim kontrolnim pravilima i nivoima za svaki podzemni izvor. Kontrolne nivoa moraju biti određene temeljem lokalnih promjena (varijacija) u kvaliteti podzemne vode.

5. Topografija terena: podaci o tijelu deponije otpada

Podaci o tijelu deponije otpada prikazani su u Tabeli 5.

Tabela 5. Podaci o tijelu deponije otpada

|  |  |  |
| --- | --- | --- |
|  | Aktivno korištenje | Naknadnoodržavanje nakon zatvaranja |
| Struktura i sastav tijela deponije(1) | godišnje |  |
| Slijeganje nivoa tijela deponije | godišnje | godišnje očitanje |
| (1) Podaci za status postojećeg stanja deponije: površina koju zauzima otpad, volumen i sastav otpada, načini odlaganja, vrijeme i trajanje odlaganja, izračun preostalih slobodnih kapaciteta za odlaganje. |

6. Posebni zahtjevi koji se odnose na elementarnu živu

Za privremeno skladištenje elementarne žive duže od jedne godine primjenjuju se osnovni uvjeti:

6.1. Zahtjevi u svrhu praćenja, inspekcijskog/kontrolnog pregleda i u slučajevima opasnosti

U prostor gdje se skladišti elementarna živa mora se izgraditi sustav za kontinuirano praćenje emisija živine pare s osjetljivošću mjerenja od najmanje 0,02 mg žive/m3. Senzori za mjerenje moraju biti smješteni na tlu i stropu prostora za skladištenje. Navedeno mora uključivati sustave za optički i zvučni alarm. Sustav se mora redovno održavati svakih godinu dana.

Ovlaštena stručna osoba obvezna je vizualno pregledati prostor za skladištenje i spremnike najmanje jednom mjesečno. U slučaju istjecanja žive osoba koja je ovlaštena za upravljanje prostorom za skladištenje žive obvezna je poduzeti sve potrebne radnje u skladu sa propisima i ovim Pravilnikom kako bi se izbjegla emisija žive u okoliš i uspostavilo ponovo sigurno skladištenje žive.

Na lokaciji prostora za skladištenje elementarne žive moraju biti dostupni izrađeni planovi za postupanje u slučaju opasnosti i odgovarajuća zaštitna oprema za sigurno rukovanje elementarnom živom.

6.2. Vođenje evidencije i podataka

Svi dokumenti koji sadrže podatke definirane u Prilogu I., odlomak 8. Privremeno skladištenje elementarne žive i u odlomku 6. Posebni zahtjevi koji se odnose na elementarnu živu, tački 6.1. ovoga Priloga, uključujući potvrdu koja mora biti priložena uz spremnik, evidenciju o smanjivanju zaliha i otpremi elementarne žive nakon njezinog privremenog skladištenja, i podaci o krajnjem odredištu elementarne žive i načinima njene obrade moraju se čuvati najmanje tri godine nakon završetka skladištenja.

**OBRAZLOŽENJE**

**I. Ustavnopravni i zakonski osnov za donošenje propisa**

Zakonski osnov za donošenje ovog pravilnika sadržan je u članu 33a. i članu 58., stav 9. Zakona o upravljanju otpadom ("Službene novine Federacije BiH", broj: 33/03, 72/09 i 92/17 i 72/24).

**II. Razlozi za donošenje propisa**

Uređenje pitanja rada deponija u smislu detaljnog regulisanja uvjeta za odlaganje otpada na deponijama, tehničkih uvjeta, rada, te zatvaranja neuređenih deponija, kao i postupka kontrole, praćenja i nadzora nad radom deponija, jako je bitno pitanje za Federaciju Bosne i Hercegovine i građane obzirom da su deponije mjesta gdje se trajno i konačno odlaže otpad na površini i ispod površine zemljišta što, u slučaju neadekvatnog odlaganja otpada, može da dugoročno utiče na onečišćenje i zagađenje okoliša.

Cilj uređenja deponija je da se osigura postepeno smanjenje odlaganja otpada na teritoriji Federacije Bosne i Hercegovine kroz regulisanje strogih operativnih i tehničkih zahtjeva za otpad i deponije kojim će se predvidjeti mjere, postupke i smjernice za sprečavanje ili što veće smanjenje štetnih učinaka na okoliš.

Trenutni zakonski okvir za uređenje oblasti odlaganja otpada na deponijama je Zakon o upravljanju otpadom ("Službene novine Federacije BiH", broj: 33/03, 72/09 i 92/17 i 72/24), kojim su regulisani opći uvjeti za izdavanje dozvole za odlaganje otpada na deponijama. Pravilnikom se sveobuhvatnije razrađuje pitanje uvjeta i izdavanja dozvole za odlaganje otpada na deponijama.

Lica koja su uključena u sistem odlaganja otpada su vlasnici otpada, odlagatelji otpada, operateri otpada, proizvođači otpada, osobe koje upravljaju deponijama i sva fizička i pravna lica koja u okviru svoje djelatnosti vrše odlaganje otpada. Deponije otpada se razvrstavaju u tri kategorije: deponija za opasni otpad, deponija za neopasni otpad i deponija za inertni otpad. Prilogom I Pravilnika predviđaju se opći uvjeti za sve kategorije deponije otpada. Također, Pravilnikom se propisuje kategorizacija, uzorkovanje i ispitivanje svojstva otpada što je detaljno regulisano Prilogom II ovog Pravilnika.

Bitan segment u regulisanju rada deponija je i vođenje evidencija kao i izvještavanje koje je neophodno jer je to jedini način provjere i kontrole stvarnog stanja otpada na deponijama.

**Obrazloženje predloženih članova**

Član 1.

Ovim članom se reguliše predmet Pravilnika koji obuhvata uvjete za određivanje načina i uvjeta odlaganja otpada na deponije, uvjete rada deponije, odlaganja otpada i zatvaranja deponija, kao i postupak kontrole, praćenja i nadzora.

Član 2.

Ovim članom se određuju ciljevi ovog Pravilnika koji se odnose na smanjenje odlaganja otpada na teritoriji Federacije BiH.

Član 3.

Ovim članom se propisuju vrste deponija na koje se primjenjuje Pravilnik i slučajevi u kojim se Pravilnik ne primjenjuje.

Član 4.

Ovim članom se definišu propisi Europske unije koji se preuzimaju u zakonodavstvo ovim Pravilnikom.

Član 5.

Ovim članom se propisuju definicije pojmova koji se koriste u Pravilniku, a to su: vlasnici, odlagatelji, operateri, proizvođači otpada, osobe koje upravljaju deponijama te sva fizička i pravna lica koja u okviru svoje djelatnosti vrše odlaganje otpada.

Član 6.

Ovim članom se definišu lica koja su uključena u sistem odlaganja otpada.

Član 7.

Ovim članom se regulišu opći uvjeti upravljanja otpadom, što uključuje: da se odlaganje otpada vrši samo u slučaju ako ne postoji drugo odgovarajuće rješenje, da deponija ispunjava tehničke, tehnološke i druge uvjete, da postojeće i nove deponije moraju dostavljati podatke u Informacioni sistem upravljanja otpadom, da deponija može biti sastavni dio centar za upravljanje otpadom, te da se mjerenje otpada na deponijama vrši odgovarajućim mjernim uređajima. Opći uvjeti za sve kategorije deponije otpada predstavlja Prilog I Pravilnika.

Član 8.

Ovim članom se definišu kategorije i podkategorije deponija otpada. Tri kategorije deponija otpada su: deponija za opasni, neopasni i inertni otpad. Podkategorije određene Prilogom II ovog Pravilnika su: deponija anorganskog otpada s niskim sadržajem organskih/biorazgradivih materija, deponija pretežno organskog otpada i deponije miješanog neopasnog otpada sa značajnim sadržajem organskih/biorazgradivih i anorganskih materija.

Član 9.

Ovim članom se definišu vrste otpada koje je zabranjeno odlagati na deponijama.

Član 10.

Ovim članom se propisuju opći kriteriji za prihvat otpada na deponiju za inertni, neopasni i opasni otpad koji su detaljnije definisani Prilogom II ovog Pravilnika.

Član 11.

Ovim članom se utvrđuju opći kriteriji za prihvat otpada u podzemnu deponiju koji su detaljnije definisani Prilogom II ovog Pravilnika. U podzemnoj deponiji nije prihvatljivo odlaganje otpada koji bi se tokom odlaganja mogao fizikalno, hemijski ili biološki promijeniti.

Član 12.

Ovim članom se propisuju uvjeti kada nije potrebna prethodna obrada otpada prije odlaganja za miješani komunalni otpad. Odobrenje za odlaganje takvog otpada određuje se elaboratom upravljanja otpadom koji je sastavni dio dozvole za upravljanje otpadom.

Član 13.

Ovim članom se reguliše kategorizacija, uzorkovanje i ispitivanje svojstava otpada. Odlaganje na deponiju otpada se može izvršiti ako je posjednik otpada osigurao izradu osnove kategorizacije otpada za odlaganje koja je propisana Prilogom II Pravilnika. Ukoliko nije moguće izvršiti kategorizaciju, posjednik otpada je dužan zatražiti ispitivanje otpada od akreditiranih pravnih lica koja imaju dozvolu za ispitivanje otpada u skladu sa ovim Pravilnikom.

Član 14.

Ovim članom se reguliše izuzeće od obaveze kategorizacije otpada.

Član 15.

Ovim članom se regulišu postupci kontrole odlaganja otpada.

Član 16.

Ovim članom se regulišu praćenje i nadzor na deponiji.

Član 17.

Ovim članom su regulisani razlozi odbijanja preuzimanja otpada za odlaganje otpada ne deponiji.

Član 18.

Ovim članom se regulišu zahtjevi za odlaganje otpada.

Član 19.

Ovim članom se regulišu uslovi za postojeće neuređene deponije.

Član 20.

Ovim članom se reguliše šta zahtjev za izdavanje dozvole za upravljanje otpadom sadrži.

Član 21.

Ovim članom se regulišu uslovi za dobivanje dozvole za upravljanje otpadom.

Član 22.

Ovim članom se reguliše šta se dozvolom za upravljanje otpadom određuje.

Član 23.

Ovim članom se regulišu troškovi odlaganja otpada.

Član 24.

Ovim članom se reguliše kontrola i postupci nadzora za vrijeme aktivnog korištenja deponije.

Član 25.

Ovim članom se reguliše zatvaranje deponije, održavanje i nadzor nakon zatvaranja deponije.

Član 26.

Ovim članom reguliše Prilozi I, II i III koji su sastavni dio Pravilnika i po tom osnovu se primjenjuju zajedno sa odgovarajućim odredbama Pravilnika.

Član 27.

Ovim članom reguliše vacatio legis u trajanju od osam dana od dana objave ovog Pravilnika.

.